Πικραμένη και απογοητευμένη η Κατερίνα Αυγουστάκη... - MusicCorner.gr\nΑρχική EUROVISION Πικραμένη και απογοητευμένη η Κατερίνα Αυγουστάκη…\nΠικραμένη και απογοητευμένη η Κατερίνα Αυγουστάκη…\nΣυνέντευξη τύπου έδωσε σήμερα το μεσημέρι, στα γραφεία της Minos EMI, η Κατερίνα Αυγουστάκη με θέμα τον αποκλεισμό της από τη Eurovision, μετά τη διαρροή του τραγουδιού της στο Itnernet.\nΗ τραγουδίστρια κατ’ αρχήν ζήτησε συγνώμη για όλο αυτό που προέκυψε και επεσήμανε πως δεν γνώριζε ότι το τραγούδι της κυκλοφορεί στο internet σε remix. Στη συνέχεια εξέφρασε τη πικρία της που η ΕΡΤ δεν ενημέρωσε κατ’ αρχήν την ίδια για τον αποκλεισμό της, αλλά όλο αυτό το έμαθε από τους δημοσιογράφους και συνέχισε… «Ήθελα πολύ να πάω στην Eurovision. Ήταν ένα παιδικό μου όνειρο, δικό μου αλλά και της οικογένειάς μου. Αυτό το όνειρο καταστράφηκε…».\nΗ κ. Μαργαρίτα Μάτσα, διευθύνων σύμβουλος της Minos EMI, της εταιρείας που έχει τα δικαιώματα της τραγουδίστριας, επεσήμανε πως η απόφαση της ΕΡΤ είναι λανθασμένη, καθώς η EBU έχει κανονισμό που λέει πως απαγορεύει τα τραγούδια να έχουν μεταδοθεί πριν τις 31 Οκτωβρίου. Το συγκεκριμένο remix του κομματιού της Αυγουστάκη, δημοσιεύθηκε στο Internet στις 5 Νοεμβρίου και άρα δεν θα έπρεπε να ακυρωθεί. Δημοσιεύθηκε μάλιστα από έναν dj που έτυχε να το ακούσει και όχι από τους δημιουργούς του κομματιού οι οποίοι δεν γνώριζαν τίποτα! Επίσης επεσήμανε πως η πρόταση για συμμετοχή στον τελικό έγινε στη τραγουδίστρια από την ίδια την ΕΡΤ και μάλιστα τον Δεκέμβριο και ότι όφειλαν να γνωρίζουν πως το τραγούδι αυτό κυκλοφορεί στο internet ένα μήνα πριν!\nΕπίσης οι άνθρωποι της Minos EMI τόνισαν ότι η ΕΡΤ θα μπορούσε να είχε ζητήσει από την Κατερίνα Αυγουστάκη να αλλάξει το τραγούδι της και να παρουσιάσει κάποιο άλλο στον τελικό. Ήταν μάλιστα ενήμεροι πως η τραγουδίστρια είχε και δύο εναλλακτικά τραγούδια, όμως για άγνωστο λόγο αποφασίστηκε απ’ ευθείας ο αποκλεισμός της.\nΑυτό κατά τη γνώμη μας θα ήταν τελικά και η καλύτερη λύση. Φυσικά πιστεύουμε πως οι αιτιάσεις της Minos περί των κανονισμών της EBU δεν ευσταθούν, αφού γνωρίζουν πολύ καλά πως η ΕΡΤ έχει δικό της σχετικό εσωτερικό κανονισμό που απαγορεύει τη δημοσίευση των τραγουδιών πριν τις 5 Μαρτίου.\nΚατά τ’ άλλα η Κατερίνα Αυγουστάκη δηλώνει ένθερμη ελληνίδα αν και δεν γνωρίζει να πει ούτε “καλημέρα” (στη συνέντευξη είχε φυσικά μεταφραστή), ενώ διέψευσε κάποιες φήμες που κυκλοφόρησαν μετά τον αποκλεισμό της ότι θα διαγωνιστεί στη Eurovision με την Πολωνία. Αποκάλυψε επίσης ότι το 2002 προσπάθησε πάλι να συμμετάσχει στη Eurovision με το Βέλγιο, αλλά τότε αποκλείστηκε λόγω του πολύ νεαρού της ηλικίας της!\nΤο επίμαχο τραγούδι της Κατερίνας Αυγουστάκη:\nStella Φεβ 11, 2010 At 20:51\nΑς πρόσεχε. Τι ήθελε να μας δείξει; Να βγάλει έξω τα σωματικά της προσόντα; Να μας λείπει. Εμείς τραγούδι θέλουμε. Καλό τραγούδι και μια όμορφη παρουσία. Δεν μας νιάζει να δούμε ζαρτιέρες και ζιπ κυλότ! Αυτά ας τα δείξει αλλού!\nchris Φεβ 12, 2010 At 11:10\nΔεν νομίζω ότι οι ζαρτιέρες είναι το πρόβλημα μας σαν χώρα, ο Ρουβάς σχεδόν γυμνός βγήκε και η Παπαρίζου δεν πήγε ντυμένη μοναχή. Μια χαρά θα ήταν τουλάχιστον να μπορεί να προσπαθήσει να πάρει την πρωτιά στον Ελληνικό τελικό.


Όσον αφορά τα θύματα της τρομοκρατίας:\nΌσον αφορά τα θύματα της τρομοκρατίας, μπορείτε να ανατρέξετε στο περιεχόμενο στο τέλος της σελίδας, κάνοντας κλικ εδώ.\nΗ επιτροπή οικονομικής συνδρομής στα θύματα πράξεων βίας εκ προθέσεως μπορεί να χορηγήσει οικονομική συνδρομή στα θύματα πράξεων βίας εκ προθέσεως (καθώς και στους οικείους τους), οι οποίες έχουν διαπραχθεί στη βελγική επικράτεια.\nΌσον αφορά τα θύματα της τρομοκρατίας, παρακαλείσθε να ανατρέξετε στις ειδικές διατάξεις.\nΤα είδη βλάβης που εξετάζει η επιτροπή ποικίλλουν ανάλογα με την κατηγορία των θυμάτων:\nΑ. Άμεσα θύματα - τα πρόσωπα που έχουν υποστεί σωματική και/ή ψυχική βλάβη ως άμεσο αποτέλεσμα πράξης βίας εκ προθέσεως στο Βέλγιο.\nΌσον αφορά τα άμεσα θύματα, η επιτροπή μπορεί να λάβει υπόψη:\nτις προσωρινές και μόνιμες περιπτώσεις ανικανότητας/αναπηρίας·\nτην ηθική βλάβη·\nτην απώλεια εισοδήματος·\nτην αισθητική βλάβη·\nτην απώλεια ετών σχολικής εκπαίδευσης (σχολική αποτυχία)·\nτις δαπάνες υγειονομικής περίθαλψης·\nτα δικαστικά έξοδα (συμπεριλαμβανομένων των δικαστικών αποζημιώσεων) για ανώτατο ποσό 6.000 EUR·\nτις υλικές δαπάνες (ανώτατο ποσό: 1.250 EUR).\nB. Έμμεσα θύματα - Οι κληρονόμοι, μέχρι δεύτερου βαθμού συγγένειας και οι συγγενείς εξ αγχιστείας μέχρι δεύτερου βαθμού συγγένειας, θύματος που έχασε τη ζωή του λόγω πράξης βίας εκ προθέσεως.\nΌσον αφορά τα θύματα που εμπίπτουν σ' αυτή την κατηγορία, η επιτροπή μπορεί να λάβει υπόψη:\nτις δαπάνες υγειονομικής περίθαλψης των οικείων τους·\nτα έξοδα κηδείας (για ανώτατο ποσό 6.000 EUR/θύμα)·\nτα δικαστικά έξοδα·\nτην απώλεια της διατροφής για τους οικείους που εξαρτιόνταν οικονομικά από το θύμα πριν από το θάνατό του·\nτην απώλεια ετών σχολικής εκπαίδευσης.\nΓ. Έμμεσα θύματα – οι κληρονόμοι, μέχρι δεύτερου βαθμού συγγένειας και οι συγγενείς εξ αγχιστείας μέχρι δεύτερου βαθμού, θύματος που υπέστη σοβαρό τραυματισμό λόγω πράξης βίας εκ προθέσεως.\nΝαι, είναι δυνατή η οικονομική συνδρομή στους οικείους (κληρονόμους) μέχρι δεύτερου βαθμού συγγένειας και στους συγγενείς εξ αγχιστείας μέχρι δεύτερου βαθμού, θύματος που έχασε τη ζωή του λόγω πράξης βίας εκ προθέσεως.\nΝαι, είναι δυνατή η οικονομική συνδρομή στους οικείους (κληρονόμους) μέχρι δεύτερου βαθμού συγγένειας και στους συγγενείς εξ αγχιστείας μέχρι δεύτερου βαθμού, θύματος που δεν έχασε μεν τη ζωή του, όμως υπέστη σοβαρό τραυματισμό λόγω πράξης βίας εκ προθέσεως.\nΝαι. Η οικονομική συνδρομή χορηγείται από την επιτροπή ανεξάρτητα από την εθνικότητα ή από τον νόμιμο/παράνομο χαρακτήρα της διαμονής στη βελγική επικράτεια.\nΜπορώ να ζητήσω αποζημίωση από τη χώρα είτε ζω είτε κατάγομαι από αυτήν (είναι η χώρα κατοικίας μου ή εθνικότητάς μου) έστω και αν η εγκληματική πράξη διαπράχθηκε σε άλλη χώρα της ΕΕ; Μπορώ να επιλέξω αυτή τη λύση αντί της διεκδίκησης αποζημίωσης στη χώρα στην οποία διαπράχθηκε η εγκληματική πράξη; Αν ναι, υπό ποιους όρους;\nΌχι, η συμμετοχή της επιτροπής οικονομικής συνδρομής στα θύματα πράξεων βίας εκ προθέσεως είναι δυνατή μόνον όσον αφορά ενέργειες που έχουν διαπραχθεί στη βελγική επικράτεια.\nΙσχύει μόνο μία εξαίρεση: στην περίπτωση τρομοκρατικών ενεργειών που έχουν διαπραχθεί στο εξωτερικό, με αποτέλεσμα να υπάρξουν θύματα βελγικής ιθαγένειας ή θύματα που έχουν τη συνήθη διαμονή τους στο Βέλγιο. (βλ. τμήμα για τα θύματα της τρομοκρατίας).\nΝαι, θα πρέπει να έχει υποβληθεί καταγγελία στην αστυνομία. Ο νόμος της 1ης Αυγούστου 1985 που διέπει τη συμμετοχή της επιτροπής οικονομικής συνδρομής επιβάλλει, επιπλέον, να δηλώσετε παράσταση πολιτικής αγωγής.\nΥποχρεούμαι να αναμένω το αποτέλεσμα της αστυνομικής έρευνας ή της ποινικής διαδικασίας προτού ζητήσω αποζημίωση;\nΌσον αφορά την κύρια οικονομική συνδρομή, η κρατική οικονομική συνδρομή μπορεί να ζητηθεί μόνον μετά το πέρας της δικαστικής διαδικασίας και βάσει της οριστικής δικαστικής απόφασης που έχει εκδοθεί από τα δικαστήρια.\nΩστόσο, είναι δυνατόν να χορηγηθεί επείγουσα συνδρομή υπό ορισμένες προϋποθέσεις και πριν από την περάτωση της δικαστικής διαδικασίας.\nΥποχρεούμαι να προσφύγω πρώτα κατά του δράστη — αν αυτός έχει ταυτοποιηθεί;\nΝαι. Το θύμα πρέπει να έχει δηλώσει παράσταση πολιτικής αγωγής κατά του δράστη, εφόσον αυτός έχει ταυτοποιηθεί, δεδομένου ότι η συμμετοχή της επιτροπής έχει επικουρικό χαρακτήρα και, ως εκ τούτου, παρεμβαίνει αφού εξαντληθούν όλα τα άλλα διαθέσιμα μέσα.\nΑν ο δράστης δεν έχει ταυτοποιηθεί ή καταδικαστεί, δικαιούμαι αποζημίωση; Αν ναι, τι είδους αποδεικτικά στοιχεία πρέπει να επισυνάψω στην αίτησή μου;\nΣε περίπτωση που ο δράστης εξακολουθεί να είναι άγνωστος στο τέλος της δικαστικής διαδικασίας, ή εάν η υπόθεση έχει αρχειοθετηθεί επειδή οι δράστες παραμένουν άγνωστοι, το θύμα μπορεί να ζητήσει την οικονομική συνδρομή της επιτροπής. Στις περιπτώσεις αυτές το θύμα θα πρέπει να έχει, τουλάχιστον, υποβάλει επίσημη καταγγελία (στην αστυνομία ή στις εισαγγελικές αρχές).\nΥπάρχει προθεσμία για την υποβολή αίτησης αποζημίωσης;\nΗ αίτηση κύριας συνδρομής πρέπει να υποβληθεί εντός προθεσμίας 3 ετών από την ημερομηνία της τελευταίας δικαστικής απόφασης σχετικά με την υπόθεση ή εντός 3 ετών μετά την απόφαση αρχειοθέτησης της υπόθεσης επειδή οι δράστες παραμένουν άγνωστοι.\nτην προσωρινή και μόνιμη ανικανότητα/αναπηρία·\nΌσον αφορά τα έμμεσα θύματα, δηλαδή τους κληρονόμους μέχρι δεύτερου βαθμού συγγένειας και τους συγγενείς εξ αγχιστείας μέχρι δεύτερου βαθμού συγγένειας, θύματος που έχασε τη ζωή του λόγω πράξης βίας εκ προθέσεως,\nη επιτροπή μπορεί να λάβει υπόψη:\nτα έξοδα κηδείας (για ανώτατο ποσό 6.000 EUR/σε περίπτωση θανάτου)·\nΌσον αφορά τα έμμεσα θύματα, ήτοι τους κληρονόμους μέχρι δεύτερου βαθμού συγγένειας και τους συγγενείς εξ αγχιστείας μέχρι δεύτερου βαθμού θύματος που υπέστη σοβαρό τραυματισμό λόγω πράξης βίας εκ προθέσεως,\nΗ οικονομική συνδρομή της επιτροπής καταβάλλεται άπαξ και δια παντός· πρόκειται για καταβολή ποσού κατ’ αποκοπή.\nΜε ποιον τρόπο θα μπορούσε η δική μου συμπεριφορά σε σχέση με την εγκληματική πράξη, το ποινικό μου μητρώο ή η μη συνεργασία μου κατά τη διάρκεια της διαδικασίας για τη λήψη αποζημίωσης να επηρεάσει τις πιθανότητές μου να λάβω αποζημίωση και/ή το εισπρακτέο ποσό;\nΗ επιτροπή μπορεί να λάβει υπόψη τη συμπεριφορά του άμεσου θύματος της πράξης βίας εκ προθέσεως κατά τη χρονική στιγμή τέλεσης της εν λόγω πράξης καθώς και την τυχόν συνυπαιτιότητα του θύματος.\nΜε ποιον τρόπο θα μπορούσε η οικονομική μου κατάσταση να επηρεάσει τις πιθανότητές μου να λάβω αποζημίωση και/ή το εισπρακτέο ποσό;\nΔεν λαμβάνεται υπόψη η οικονομική κατάσταση.\nΥπάρχουν άλλα κριτήρια τα οποία θα μπορούσαν να επηρεάσουν τις πιθανότητές μου να λάβω αποζημίωση και/ή το εισπρακτέο ποσό;\nΗ επιτροπή οικονομικής συνδρομής στα θύματα πράξεων βίας εκ προθέσεως λαμβάνει υπόψη την αποζημίωση που κατέβαλε ο δράστης και την ενδεχόμενη συμμετοχή φορέων αλληλασφάλισης ή ασφαλιστικών φορέων (αρχή της επικουρικότητας).\nΠώς υπολογίζεται η αποζημίωση;\nΗ οικονομική συνδρομή χορηγείται κατά δίκαιη κρίση από την επιτροπή, η οποία αποτελεί διοικητικό δικαιοδοτικό όργανο.\nΚατώτατο ποσό: 500 EUR\nΑνώτατο ποσό της κύριας (και της συνολικής) συνδρομής: 125.000 EUR\nΧρειάζεται να αναφέρω το ποσό στο έντυπο της αίτησής μου για αποζημίωση; Αν ναι, θα μου δοθούν οδηγίες σχετικά με τον τρόπο υπολογισμού του ή σχετικά με άλλες πτυχές του ζητήματος;\nΔεν είναι υποχρεωτικό.\nΕάν τυχόν λάβω αποζημίωση από άλλες πηγές για τη ζημία την οποία υπέστην (π.χ. από φορέα ασφάλισης του εργοδότη μου ή από φορέα ιδιωτικής ασφάλισής μου) το ποσό αυτό θα αφαιρεθεί από την καταβλητέα αποζημίωση;\nΝαι, η συμμετοχή της επιτροπής βασίζεται στην αρχή της επικουρικότητας. Συνεπώς, λαμβάνονται υπόψη τα ποσά που έχουν καταβληθεί ως αποζημίωση από ασφαλιστικούς φορείς (καθώς και από τον δράστη).\nΜπορώ να λάβω προκαταβολή της αποζημίωσής μου; Αν ναι, υπό ποιους όρους;\nΕίναι δυνατό να καταβληθεί επείγουσα συνδρομή ακόμη και αν δεν έχει ληφθεί δικαστική απόφαση σχετικά με την υπόθεση. Κατά τη νομολογία της, η επιτροπή μπορεί να χορηγήσει επείγουσα συνδρομή μόνον για δαπάνες υγειονομικής περίθαλψης (κατώτατο ποσό 500 EUR), οι οποίες βαρύνουν το θύμα (μετά τη συμμετοχή ή την άρνηση συμμετοχής των ασφαλιστικών φορέων).\nΗ επείγουσα συνδρομή περιορίζεται σε ποσό ύψους 30.000 EUR.\nΜπορώ να λάβω πρόσθετη ή συμπληρωματική αποζημίωση (για παράδειγμα, σε περίπτωση μεταβολής των συνθηκών ή επιδείνωσης της υγείας μου κ.λπ.) μετά την απόφαση για παροχή κύριας συνδρομής;\nΕίναι δυνατόν να ζητηθεί συμπληρωματική (οικονομική) συνδρομή σε περίπτωση επιδείνωσης της ζημίας εντός 10 ετών από τη χορήγηση της κύριας συνδρομής, εκτός εάν το θύμα έχει ήδη λάβει το ανώτατο ποσό που χορηγεί το βελγικό κράτος (125.000 EUR). Το θύμα θα πρέπει να αποδείξει (επισυνάπτοντας λεπτομερή ιατρικά έγγραφα), την επιδείνωση της βλάβης την οποία υπέστη.\nΤο προβλεπόμενο έντυπο αίτησης [fr (39 Kb) , nl (35 Kb) ]·\nΑντίγραφο της επίσημης καταγγελίας + λεπτομερή περιγραφή των γεγονότων·\nΑντίγραφο της δήλωσης παράστασης πολιτικής αγωγής·\nΑντίγραφο όλων των δικαστικών αποφάσεων που έχουν εκδοθεί για τη συγκεκριμένη υπόθεση·\nΑντίγραφο των ιατρικών εκθέσεων που περιγράφουν τις σωματικές και/ή τις ψυχικές βλάβες που προκλήθηκαν λόγω των γεγονότων· αντίγραφο των αποδεικτικών στοιχείων για τις δαπάνες υγειονομικής περίθαλψης / τις υλικές δαπάνες / τις δικαστικές δαπάνες που δεν καλύπτονται από ασφαλιστικούς φορείς·\nΑποδεικτικά στοιχεία όσον αφορά την απώλεια εισοδήματος·\nΣε περίπτωση θανάτου, αντίγραφο της ληξιαρχικής πράξης θανάτου·\nΓια τους οικείους θύματος, πιστοποιητικό οικογενειακής κατάστασης που έχει εκδοθεί από την αρμόδια κρατική υπηρεσία·\nΑποδεικτικά στοιχεία σχετικά με τα έξοδα κηδείας (σε περίπτωση θανάτου του άμεσου θύματος)·\nΑποδεικτικά στοιχεία σχετικά με τη σχολική αποτυχία·\nΑποδεικτικά στοιχεία σχετικά με την αποζημίωση που κατέβαλε ο δράστης ή σχετικά με την αφερεγγυότητά του·\nΑποδεικτικά στοιχεία σχετικά με τη συμμετοχή ασφαλιστικών φορέων.\nΗ επιτροπή οικονομικής συνδρομής στα θύματα πράξεων βίας εκ προθέσεως και στα πρόσωπα που παρέχουν βοήθεια σ’ αυτά (Ομοσπονδιακή υπηρεσία δικαιοσύνης), [COMMISSION POUR L'AIDE FINANCIERE AUX VICTIMES D'ACTES INTENTIONNELS DE VIOLENCE ET AUX SAUVETEURS OCCASIONNELS (SPF JUSTICE)].\nΠού πρέπει να αποστείλω την αίτησή μου (σε ό,τι αφορά εθνικές υποθέσεις);\nΟι αιτήσεις (οι οποίες υποβάλλονται με χρήση των εντύπων αίτησης και συνοδεύονται από τα απαραίτητα δικαιολογητικά έγγραφα), αποστέλλονται ταχυδρομικώς, σε δύο αντίγραφα στην ακόλουθη ταχυδρομική διεύθυνση:\nΌχι. Δεν απαιτείται η παρουσία σας στις συνεδριάσεις της επιτροπής κατά την εξέταση της αίτησής σας.\nΠόσος χρόνος απαιτείται (κατά προσέγγιση) για να εκδώσει η αρμόδια αρχή την απόφασή της σχετικά με αίτηση αποζημίωσης;\nΠερίπου 18 μήνες για την κύρια συνδρομή.\nΔεν προβλέπεται προσφυγή κατά απόφασης της επιτροπής. Μόνον προσφυγή ακύρωσης ενώπιον του βελγικού Συμβουλίου της Επικρατείας είναι δυνατή.\nΣτον ιστότοπο της επιτροπής ή τηλεφωνικώς.\nΥπάρχει ειδική τηλεφωνική γραμμή βοήθειας ή ιστοσελίδα στην οποία μπορώ να απευθυνθώ;\nΕπιτροπή οικονομικής συνδρομής στα θύματα πράξεων βίας εκ προθέσεως και στα πρόσωπα που παρέχουν βοήθεια σ’ αυτά\nΤηλ.: +32 2 542 72 07, +32 2 542 72 08, +32 2 542 72 44\nΔιεύθυνση ηλεκτρονικού ταχυδρομείου: commission.victimes@just.fgov.be\nΜπορώ να λάβω νομική συνδρομή (βοήθεια από δικηγόρο) κατά την κατάρτιση της αίτησης;\nΌχι μέσω της επιτροπής.\nΝομική συνδρομή μπορεί να ζητηθεί (υπό ορισμένες προϋποθέσεις) από τον δικηγορικό σύλλογο της δικαστικής περιφέρειας η οποία είναι αρμόδια για την εγκληματική ενέργεια ή του τόπου κατοικίας του θύματος.\nΥπάρχουν οργανισμοί στήριξης των θυμάτων που μπορούν να με βοηθήσουν να υποβάλω αίτηση αποζημίωσης;\nΥπάρχουν υπηρεσίες στήριξης των θυμάτων, που μπορούν να βοηθήσουν τα θύματα κατά την υποβολή αίτησης για χορήγηση οικονομικής συνδρομής στην επιτροπή οικονομικής συνδρομής.\nΗ παροχή συνδρομής στα θύματα υπάγεται στην αρμοδιότητα των κοινοτήτων και περιφερειών του Βελγίου.\nΓια περισσότερες πληροφορίες (ιδίως σχετικά με τις διάφορες υπηρεσίες που είναι εξουσιοδοτημένες να παρέχουν βοήθεια), μπορείτε να ανατρέξετε στους παρακάτω συνδέσμους:\nFederation Wallonie-Bruxelles : http://www.victimes.cfwb.be/\nΗ επιτροπή οικονομικής συνδρομής στα θύματα πράξεων βίας εκ προθέσεως δύναται να χορηγήσει οικονομική συνδρομή στα θύματα τρομοκρατικής πράξης (καθώς και στους οικείους τους). Το τμήμα τρομοκρατικών ενεργειών της επιτροπής οικονομικής συνδρομής στα θύματα πράξεων βίας εκ προθέσεως είναι αρμόδιο για τη διαχείριση των υποθέσεων θυμάτων τρομοκρατίας.\nA. Άμεσα θύματα: τα πρόσωπα που έχουν υποστεί σωματική και/ή ψυχική βλάβη ως άμεσο αποτέλεσμα πράξης βίας εκ προθέσεως στο Βέλγιο.\nτην προσωρινή και μόνιμη ανικανότητα/αναπηρία·\nτα έξοδα κηδείας (για ανώτατο ποσό 6.000 EUR σε περίπτωση θανάτου)·\nτα δικαστικά έξοδα·\nΝαι, είναι δυνατή η οικονομική συνδρομή προς τους οικείους (κληρονόμους) μέχρι δεύτερου βαθμού και στους συγγενείς εξ αγχιστείας μέχρι δεύτερου βαθμού, θύματος που έχασε τη ζωή του λόγω τρομοκρατικής πράξης.\nΝαι, είναι δυνατή η οικονομική συνδρομή στους οικείους (κληρονόμους) μέχρι δεύτερου βαθμού και στους συγγενείς εξ αγχιστείας μέχρι δεύτερου βαθμού, θύματος που δεν έχασε μεν τη ζωή του, όμως υπέστη σοβαρό τραυματισμό λόγω τρομοκρατικής πράξης.\nΤο τμήμα τρομοκρατικών ενεργειών της επιτροπής οικονομικής συνδρομής στα θύματα πράξεων βίας εκ προθέσεως μπορεί να χορηγήσει οικονομική συνδρομή σε περίπτωση τρομοκρατικών ενεργειών που έχουν διαπραχθεί στο εξωτερικό και είχαν θύματα βελγικής ιθαγένειας ή θύματα που έχουν τη συνήθη διαμονή τους στο Βέλγιο. Οι ενέργειες αυτές θα πρέπει, ωστόσο, να έχουν αναγνωριστεί ως τρομοκρατικές ενέργειες από την βελγική ομοσπονδιακή κυβέρνηση με βασιλικό διάταγμα.\nΌχι, αλλά είναι προς το συμφέρον του θύματος να δηλωθεί ως θύμα της τρομοκρατικής ενέργειας (το ίδιο ή οι οικείοι του) στην αστυνομία ή στην ομοσπονδιακή εισαγγελική αρχή.\nΝαι. Η οικονομική συνδρομή που παρέχει η επιτροπή στα θύματα τρομοκρατικών ενεργειών είναι ανεξάρτητη από τη δικαστική διαδικασία.\nΗ αίτηση οικονομικής συνδρομής ενώπιον της επιτροπής για τρομοκρατικές ενέργειες πρέπει να υποβληθεί εντός τριών ετών από την έναρξη ισχύος του βασιλικού διατάγματος που αναγνωρίζει τις εν λόγω ενέργειες ως τρομοκρατικές.\nτην απώλεια της διατροφής για τους οικείους που εξαρτιόνταν οικονομικά από το θύμα πριν από το θάνατό του·\nΣημειωτέον ότι το 2018 θα εισαχθούν αλλαγές στη διαδικασία παροχής οικονομικής συνδρομής στα θύματα της τρομοκρατίας.\nΗ οικονομική συνδρομή της επιτροπής καταβάλλεται άπαξ και δια παντός. Πρόκειται για καταβολή ποσού κατ’ αποκοπή, ακόμη και στην περίπτωση που το θύμα μπορεί να λάβει προκαταβολή της συνδρομής και οικονομική συνδρομή.\nΑνώτατο ποσό της προκαταβολής της συνδρομής: 30.000 EUR\nΕίναι, όντως, δυνατή η χορήγηση προκαταβολής για τα θύματα της τρομοκρατίας. Η παροχή επείγουσας συνδρομής παρέχεται στα θύματα της τρομοκρατίας που έχουν νοσηλευθεί και στους οικείους θύματος που απεβίωσε λόγω τρομοκρατικής πράξης.\nΤο ειδικό έντυπο αίτησης για τα θύματα της τρομοκρατίας [fr (73 Kb) , nl (66 Kb) ή en (67 Kb) ]·\nΑντίγραφο των ιατρικών εκθέσεων που περιγράφουν τις σωματικές και/ή τις ψυχικές βλάβες που προκλήθηκαν ως επακόλουθο της ως άνω εγκληματικής ενέργειας·\nΑντίγραφο των αποδεικτικών στοιχείων για τις δαπάνες υγειονομικής περίθαλψης/τις υλικές δαπάνες/τις δικαστικές δαπάνες που δεν καλύπτονται από ασφαλιστικούς φορείς·\nΗ επιτροπή οικονομικής συνδρομής στα θύματα πράξεων βίας εκ προθέσεως και στα πρόσωπα που παρέχουν βοήθεια σ’ αυτά - τμήμα τρομοκρατικών ενεργειών (COMMISSION POUR L'AIDE FINANCIERE AUX VICTIMES D'ACTES INTENTIONNELS DE VIOLENCE ET AUX SAUVETEURS OCCASIONNELS – DIVISION TERRORISME).\nΟι αιτήσεις (οι οποίες υποβάλλονται με χρήση των εντύπων αίτησης και συνοδεύονται από τα απαραίτητα δικαιολογητικά έγγραφα), μπορούν να αποσταλούν με ηλεκτρονικό ταχυδρομείο ή ταχυδρομικώς:\nστην ταχυδρομική διεύθυνση:\nκαι στη διεύθυνση ηλεκτρονικού ταχυδρομείου: terrorvictims@just.fgov.be\nΌσον αφορά την προκαταβολή, η απόφαση εκδίδεται εντός 4-6 εβδομάδων μετά από την υποβολή της αίτησης και εφόσον αυτή είναι πλήρης.\nΌσον αφορά την κύρια συνδρομή, η επιτροπή θα εξετάσει την αίτηση μόνον μετά την συμμετοχή των ασφαλιστικών φορέων και λαμβάνοντας υπόψη τις μόνιμες βλάβες που έχουν προκληθεί στα θύματα.\nΑν δεν ικανοποιηθώ με την απόφαση της προαναφερόμενης αρχής, πώς μπορώ να την προσβάλω;\nΑπό πού μπορώ να προμηθευτώ τα αναγκαία έντυπα και άλλες πληροφορίες για την υποβολή αίτησης αποζημίωσης;\nΕπιτροπή οικονομικής συνδρομής στα θύματα πράξεων βίας εκ προθέσεως και στα πρόσωπα που παρέχουν βοήθεια σ’ αυτά - τμήμα τρομοκρατικών ενεργειών\nΔιεύθυνση ηλεκτρονικής αλληλογραφίας: terrorvictims@just.fgov.be\nΤηλ. : +32 471 123 124\nΠερισσότερες πληροφορίες (ιδίως για τις διάφορες υπηρεσίες που είναι εξουσιοδοτημένες να παρέχουν βοήθεια):\nFederation Wallonie-Bruxelles: http://www.victimes.cfwb.be/\nΤελευταία επικαιροποίηση: 14/01/2020


Διαστάσεις: 17.00cm x 0.00cm x 0.00cm\nΚωδικός Προϊόντος: eidsysk178\nΧωρίς ΦΠΑ: 0.05€\nΠιάτο μιας χρήσης κατασκευασμένο από πλαστικό υλικό κατάλληλο για επαφή με τρόφιμα. Χρησιμοποιείται για φαγητό κυρίως στερεάς μορφής, σαλάτες, κεράσματα και όχι υγρής π.χ. σούπες. Χρήσιμο για κάθε κοινωνική σας εκδήλωση στην ύπαιθρο, για νοσοκομεία και κλινικές, για κοινωνικούς φορείς που κάνουν συσσίτια, για εστιατόρια.Η διάμετρος του είναι 19 εκατοστά και έχει ύψος 2 cm.\nΜέγεθος (Μ x Π x Υ) 17 cm\nΦυλλαράκι διακοσμητικό κατάλληλο για όσους κάνουν μνημόσυνο και θέλουν να στολίσουν το δίσκο μνημοσύνου ή τη πιατέλα με τα κόλλυβα. Η διάσταση του δια..


Καθάρισμα μπάνιου με σόδα: 6 χρήσεις για φοβερά αποτελέσματα!...\nΠαρασκευή, 09 Φεβρουάριος 2018 20:26\nΟ χώρος του μπάνιου είναι ο πιο απαιτητικός από οποιονδήποτε άλλο στο καθάρισμα του σπιτιού. Συγκεντρώνει εύκολα εστίες μικροβίων και δυσάρεστες οσμές γι΄αυτό χρειάζεται τακτικό καθάρισμα ώστε να αποφευχθεί η συσσωρευμένη βρωμιά και η εμφάνιση μούχλας.\nΌσο φανατικά και αν προσπαθείς να διατηρήσεις καθαρό τον χώρο υγιεινής σου, πάντα σου ξεφεύγουν μικρά σημεία και καταλήγεις απλά να χαλάς λεφτά σε καθαριστικά. Τι θα έλεγες αν μπορούσες να τα αποφύγεις επιλέγοντας πιο οικονομικές και οικολογικές λύσεις; Εμείς πήραμε μερικές συμβουλές από τους αξιόλογους επαγγελματίες της πλατφόρμας μας για το πώς ένα καθάρισμα μπάνιου με σόδα θα σε διευκολύνει και σου τις εμπιστευόμαστε!\nΗ μαγειρική σόδα σε σκόνη είναι ένα “μαγικό” εργαλείο καθαρισμού που βρίσκεται σίγουρα στο ντουλάπι του σπιτιού σου. Παρά το γεγονός ότι αποτελεί μία φθηνή οικονομικά λύση, οι δυνατότητές της στον καθαρισμό, στο γυάλισμα και στην εξαφάνιση των οσμών είναι αξεπέραστες. Χάρη στην σύστασή της αποτελεί μαζί με το ξύδι την ιδανική επιλογή για να αντικαταστήσεις τα χημικά καθαριστικά που επιβαρύνουν την υγεία αλλά και την τσέπη σου! Το καθάρισμα μπάνιου με σόδα θα σε κάνει να εξοικονομήσεις χρήματα και φυσικά είναι φιλικό προς το περιβάλλον!\nΓια ποιες χρήσεις είναι κατάλληλο το καθάρισμα μπάνιου με σόδα;\nΤο καθάρισμα μπάνιου με σόδα θα μετατρέψει την λευκή σκόνη σε σύμμαχό σου για να απομακρύνεις με φυσικό τρόπο τα άλατα από τις επιφάνειες του μπάνιου σου. Ακόμη θα καλύψει τις μυρωδιές και θα εξαφανίσει τους επίμονους λεκέδες χωρίς να χρειαστεί να τρίβεις με τις ώρες. Δοκίμασε την σόδα στις παρακάτω περιπτώσεις και θα πειστείς για τα φοβερά αποτελέσματα που θα προσφέρει στο μπάνιο σου.\n#1 Για την λεκάνη της τουαλέτας\nΗ χλωρίνη είναι αυτή που θα διατηρήσει ζωντανό το λευκό χρώμα της τουαλέτας σου. Όμως αν θες ένα πιο φυσικό και απλό καθαρισμό, η μαγειρική σόδα θα σου δώσει την λύση. Δημιούργησε ένα σπρέι με μισή κούπα νερό, μισή κούπα λευκό ξύδι και μισή κούπα σόδα και ψέκασε το εσωτερικό της λεκάνης σου. Τρίψε τοπικά με το βουρτσάκι και άφησέ το να δράσει χωρίς να πατήσεις το καζανάκι. Επίσης, αν αφήσεις την σόδα να δράσει ολόκληρο το βράδυ, το οξύ της θα διώξει το πουρί της λεκάνης. Επανέλαβέ το μερικά βράδια ακόμη και θα εξαφανιστεί εντελώς!\n#2 Αστραφτερή μπανιέρα-ντουζιέρα\nΓια να αποφεύγεις το σκληρό καθάρισμα της μπανιέρας σου και να διευκολυνθείς, φρόντισε να την ξεπλένεις κάθε φορά αμέσως μετά το μπάνιο σου. Ωστόσο, με λίγες κινήσεις μπορείς να αποκτήσεις μία μπανιέρα καθαρή από υπολείμματα σαπουνιού και αλάτων. Αυτό θα το πετύχεις αν σε μία μικρή λεκάνη αναμείξεις τρία μέρη σόδας με ένα μέρος ζεστό νερό και μία κούπα λεμονιού. Βούτηξε ένα σφουγγάρι στο μείγμα και τρίψε την επιφάνεια της μπανιέρας με την σκληρή μεριά του. Άφησέ το να δράσει για λίγη ώρα και έπειτα ξέπλυνε με άφθονο νερό. Σίγουρα το αποτέλεσμα θα σε εντυπωσιάσει!\nκαθάρισμα μπάνιου με σόδα Clean Bathrooms | Pinterest.com\n#3 Γυάλισε τα πλακάκια και το πάτωμα\nΟι γραμμές ανάμεσα στα πλακάκια είτε στον τοίχο του μπάνιου είτε στο πάτωμα, μαζεύουν βρωμιά και μούχλα που είναι δύσκολο να καθαρίσεις. Δημιούργησε λοιπόν μία πάστα με 3 κουταλιές σόδας και μία κουταλιά νερό και τρίψε με μία οδοντόβουρτσα για να απομακρύνεις τους επίμονους λεκέδες. Πέρα από αυτό, είναι ευκαιρία να τα κάνεις να γυαλίσουν με έναν πανεύκολο τρόπο. Σε ένα μπουκάλι για ψεκασμό βάλε μισή κούπα λεμόνι, μισή κούπα υγρό καθαριστικό πιάτων και τέσσερις κουταλιές σόδα και οι επιφάνειες θα λάμψουν αμέσως.\n#4 Κουρτίνα σαν καινούργια\nΈχεις βαρεθεί να αγοράζεις συνέχεια καινούργια κουρτίνα μπάνιου; Η άκρη της κουρτίνας μπορεί να μαυρίσει πολύ εύκολα από την υγρασία και την μούχλα και να φαίνεται βρώμικη και παλιά. Η μαγειρική σόδα θα σε σώσει και πάλι. Βάλε την κουρτίνα σου στο πλυντήριο ρούχων και αντικατέστησε το απορρυπαντικό με σόδα και το μαλακτικό με λευκό ξύδι. Πρόσθεσε δύο πετσέτες μπάνιου στον κάδο του πλυντηρίου για ασφάλεια και επέλεξε ένα ελαφρύ πρόγραμμα γύρω στους 30-40 βαθμούς. Θα αποκτήσεις μία πεντακάθαρη κουρτίνα και το κόλπο αυτό θα σε κάνει να το ξανασκεφτείς πριν πετάξεις την επόμενη!\nκαθάρισμα μπάνιου με σόδαClean Bathrooms | Pinterest.com\n#5 Στην αποχέτευση\nΟ υδραυλικός και το γνωστό χημικό τουμποφλό δεν είναι οι μόνες λύσεις για να ξεβουλώσεις την αποχέτευση του μπάνιου σου. Η μαγειρική σόδα θα αποτρέψει ή θα δώσει τέλος στο φράξιμο και στις οσμές από τα σιφόνια της τουαλέτας. Βάλε μία κούπα μαγειρική σόδα στην αποχέτευση και έπειτα ρίξε ζεστό ξύδι και βραστό νερό. Πρόσεχε να μην τα ρίξεις απότομα γιατί από την αντίδραση θα δημιουργηθούν αφροί και αναθυμιάσεις. Η λύση αυτή θα αντικαταστήσει το γνωστό αποφρακτικό με φυσικό και οικολογικό τρόπο!\n#6 Διώξε τα άλατα\nΗ βρύση του νιπτήρα και το τηλέφωνο του ντους συγκεντρώνουν πολλά άλατα που αφαιρούνται αρκετά δύσκολα. Αυτό που μπορείς να κάνεις είναι να γέμισεις ένα πλαστικό σακουλάκι με ένα φλυτζάνι ξύδι και μισό φλυτζάνι σόδα και να το τοποθετήσεις γύρω τους, δένοντάς το με ένα λαστιχάκι. Αφού το αφήσεις αρκετή ώρα, ξέπλυνε τις επιφάνειες με ζεστό νερό και σκούπισέ τες με ένα στεγνό πανάκι. Μην ξεχάσεις να δώσεις ιδιαίτερη έμφαση στις τρυπούλες του τηλεφώνου του ντους για να απομακρύνεις κάθε ίχνος άλατος που μαζεύεται εκεί.\nΜερικά επιπλέον tips για να διατηρήσεις καθαρό το μπάνιο σου!\nΤο καθάρισμα μπάνιου με σόδα αφορά και τις οδοντόβουρτσές σου. Βούτηξε τις οδοντόβουρτσες από την μεριά της κεφαλής τους μέσα σε ένα ποτήρι με νερό, σόδα και λίγο ξύδι για να τις αποστειρώσεις και να τις καθαρίσεις. Ταυτόχρονα θα διώξεις και τις οσμές που μπορεί να έχουν για να μην χρειαστεί να τις αλλάζεις κάθε τόσο. Σόδα μπορείς να τοποθετήσεις και στον πάτο από το ειδικό βαζάκι που τις αποθηκεύεις για να μην μαζεύει μυρωδιές.\nΜην παραλείπεις το τακτικό ξεκαθάρισμα των ραφιών και των ντουλαπιών του μπάνιου σου. Μπορεί να έχουν χυθεί κρέμες και υγρά τα οποία να ευθύνονται για περίεργες μυρωδιές και θα μαζέψουν βρωμιές και λεκέδες. Ξεσκόνισε τα ράφια και καθάρισε τα φύλλα των ντουλαπιών. Μην ξεχνάς επίσης, να καθαρίζεις τον καθρέφτη από την σκόνη και τα στίγματα από οδοντόκρεμα ή νερό που πετάχτηκε. Μόνο έτσι θα κάνεις το μπάνιο σου να λάμπει!\nΟι πετσέτες του μπάνιου συγκεντρώνουν υγρασία όταν δεν τις απλώνεις αλλά και από τους υδρατμούς κατά την διάρκεια του μπάνιου σου. Αυτό έχει ως συνέπεια να μαζεύονται βακτήρια αλλά και να αναδύουν μία μυρωδιά μουχλιασμένου που δημιουργεί μία δυσοσμία στον χώρο. Για να το αποφύγεις, άλλαξε συχνά τις πετσέτες σου με καθαρές και φρεσκοπλυμένες και να απλώνεις αμέσως τις χρησιμοποιημένες. Το ίδιο ισχύει και για τα χαλάκια και πατάκια του μπάνιου. Εκτός από τίναγμα, χρειάζεται να τα απλώνεις και να τα καθαρίζεις αρκετά συχνά στο πλυντήριο και ποτέ να μην πατάς με τα παπούτσια!\nΤο ζεστό ντους και οι υδρατμοί δημιουργούν μία αποπνικτική ατμόσφαιρα μέσα στον κλειστό χώρο. Αυτό θα συγκεντρώσει υγρασία στις γωνίες, στο ταβάνι και στους σωλήνες που θα μετατραπεί σε μούχλα και θα δώσουν μία άσχημη εικόνα στο μπάνιο σου. Μπορείς να το προλάβεις εάν φροντίσεις να αερίζεις τον χώρο. Δημιούργησε ρεύμα ανοίγοντας τα παράθυρα και την πόρτα για να καθαρίζει ο αέρας και να στεγνώνει το μπάνιο γρήγορα διαλύοντας τις σταγόνες και τους υδρατμούς.\nΆλλαξε τακτικά την σακούλα από το καλαθάκι των σκουπιδιών. Μην περιμένεις να παραγεμίσει και να μην χωράει άλλα χαρτιά. Θα αρχίσει να αναδύεται άσχημη μυρωδιά και θα φαίνεται αρκετά αντιαισθητικό στους επισκέπτες σου. Επιπλέον, να φροντίσεις σε τακτά χρονικά διαστήματα να πλένεις τον κάδο τόσο εξωτερικά όσο και εσωτερικά. Πριν τοποθετήσεις την σακούλα, μπορείς να τοποθετήσεις στον πάτο του λίγη μαγειρική σόδα για να απορροφάει κάποιες από τις οσμές.\nΤο καθάρισμα μπάνιου με σόδα σου τρώει πολύ χρόνο και σου φαίνεται βαρετό; Θέλεις τον χώρο σου μονίμως αστραφτερό και περιποιημένο; Bρες μία έμπειρη και αξιόπιστη οικιακή βοηθό στο Douleutaras.gr και άσε τα υπόλοιπα στα χέρια της!\nΓράφει η Γεωργία Γκόλφη //https://blog.douleutaras.gr


Top 10 πιο δυνατών ποτών στον κόσμο - oinos\n19Μαρ 19 Μαρτίου, 2016\nΑυτό το Τζαμαϊκανό λευκό ρούμι είναι μια τοπική έκδοση moonshine. Το θρυλικό ισχυρό John Crow Batty πήρε το όνομα επειδή είναι υποθετικά πιο ισχυρό από ό, τι τα οξέα του στομάχου του γύπα “John Crow”, που τρέφεται με σάπια κρέατα. Λέγεται ότι αν μπορείτε να πιείτε αυτό, μπορείτε πιθανώς να πιείτε οτιδήποτε.\nΑυτό το τετραπλής απόσταξης blockbuster αποστάζεται στο Rhinns του Isle of Islay στη Σκωτία από το 1881 και είναι ένα πολύ υψηλής ποιότητας single malt ουίσκι. Ο μύθος για αυτό το ουίσκι, λέει, το 1695 ο Martin Martin, ένας ταξιδιώτης μίλησε για ένα αρχαίο ισχυρό ποτό, το οποίο μεταφράζεται από την γαελική ως «επικίνδυνο ουίσκι”. Οι ντόπιοι του είχαν πεί: “μια γουλιά και ζείτε για πάντα? δύο γουλιές και θα τυφλωθείτε, τρεις γουλιές και θα μείνετε επί τόπου “.


Η εργασία από το σπίτι έχει τις δυσκολίες της – Δείτε το βίντεο\nΟ μετεωρολόγος Jeff Lyons, όπως και πολλοί άλλοι εργαζόμενοι, εργάζεται από το σπίτι στη διάρκεια των περιοριστικών μέτρων για τον κορονοϊό.\nΜόνο που η εργασία από το σπίτι βρήκε κι ένα εμπόδιο, τη γάτα του, που επιμένει να διακόπτει τα δελτία καιρού, την ώρα που ο Lyons πληροφορεί τους τηλεθεατές για την πρόγνωση, και αρνείται να φύγει από το πλάνο.\nΈτσι, ο Lyons αποφάσισε να κάνει τη Betty μέρος του δελτίου καιρού, και πλέον εκείνος κάνει την πρόγνωσή του με την Betty στα χέρια του κι εκείνη προφανώς κλέβει την παράσταση. Μια σημαντική αλλαγή για τον μετεωρολόγο, που είναι επικεφαλής του αντίστοιχου τμήματος στο WFIE-TV 14News της Ιντιάνα εδώ και 34 χρόνια.\n«Συντονίζεστε για να δείτε τη γάτα, το ξέρω, αλλά απόψε θα κάνει κρύο» αστειεύεται ο ίδιος με τη νέα πραγματικότητα.\n«Η Betty περιφέρεται όταν δουλεύω, με τη γυναίκα και τα τρία παιδιά μου την έχουμε κακομάθει με πολλή αγάπη και προσοχή εδώ και έντεκα χρόνια. Ένα απόγευμα, την ώρα του δελτίου, μπήκε μέσα στο δωμάτιο και περιφερόταν κι εγώ τη σήκωσα για να τη δείξω στους θεατές» λέει στην εφημερίδα Metro ο μετεωρολόγος.


Το πρώτο «πόρισμα» του Συνεργατισμού - Larnaka Business News Larnaka Business News\nΤο πρώτο «πόρισμα» του Συνεργατισμού\nΠρόσωπα – κλειδιά στη ζυγαριά των ευθυνών για την κατάρρευση. Εκ πρώτης όψεως… υπόθεση.\nΟ πάταγος από την κατάρρευση του Συνεργατισμού μετά από 110 χρόνια ιστορίας υπήρξε εκκωφαντικός και έφερε στην επιφάνεια σωρεία προβλημάτων, αδυναμίες και εγκληματικά λάθη. Οι δημόσιες συνεδρίες της Ερευνητικής Επιτροπής ανέδειξαν πολλές γνωστές και άγνωστες πτυχές, στρεβλώσεις και λανθασμένες πολιτικές αποφάσεις, εντείνοντας τα ερωτήματα για τις ευθύνες των πρωταγωνιστών.\nΗ κυριακάτικη «Σημερινή» επιχειρεί να αποκωδικοποιήσει όσα ήρθαν στο φως κατά τη διάρκεια της 30ημέρης ακροαματικής διαδικασίας εν είδει ενός «πρώτου» πορίσματος, ανεπίσημου ασφαλώς και με βάση τα όσα γνωρίζουμε μέχρι σήμερα. Η εικόνα που καταγράφουμε είναι ασφαλώς ατελής, με την έννοια ότι δεν έχουν ακόμη συμπληρωθεί οι καταθέσεις πρώην και νυν αξιωματούχων ενώπιον της Ερευνητικής, οι οποίες ενδέχεται να ανατρέψουν την εικόνα ή και να προσθέσουν νέα πρόσωπα στο παζλ.\nΤο αβίαστο όμως συμπέρασμα που προκύπτει απ’ όλες σχεδόν τις καταθέσεις είναι ότι η αδράνεια των θεσμών οδήγησε μια τράπεζα με υπεραιωνόβια προσφορά στα κοινωνικοοικονομικά πράγματα του τόπου, σε ολική κατάρρευση.\nΤις προηγούμενες μέρες ακούστηκαν πολλά για πολλούς. Υπήρξαν καταγγελίες για: φαινόμενα κακοδιοίκησης, σπατάλης, εξόφθαλμες ποινικά κολάσιμες υποθέσεις, προσωπικές ατζέντες, λανθασμένους διορισμούς, στημένες συνεδρίες του Συμβουλίου. Σε μια Τράπεζα που οι φορολογούμενοι στήριξαν με σχεδόν 2 δισεκατομμύρια και με τους κόπους πολλών γενιών. Η κατάληξη ήταν τραγική…\nΑΥΤΟΙ ΦΤΑΙΝΕ *\nΌσα παρουσιάζει η «Σημερινή» αποτελούν τη μέχρι σήμερα εικόνα από τις συνεδρίες της Ερευνητικής Επιτροπής, η οποία ενδέχεται να ανατραπεί ή να ενισχυθεί μετά την ολοκλήρωση της διαδικασίας.\nΔριμείες είναι οι κατηγορίες που εκτοξεύτηκαν εναντίον του Υπ. Οικονομικών στις συνεδρίες της Ερευνητικής. «Κρατούσε στο σκοτάδι το Υπουργικό Συμβούλιο» αναφορικά με τους κινδύνους που εντόπιζαν οι εποπτικές Αρχές που μιλούσαν για πλάνο Β και για ανάγκες σε πολύ μεγαλύτερα κεφάλαια (Οδ. Μιχαηλίδης, 23 Αυγούστου). Απέκρυψε, με βάση μαρτυρία, το γεγονός ότι οι επόπτες (SSM) απέρριψαν το θέμα της δωρεάν παραχώρησης μετοχών, δεν ενημέρωσε το Υπουργικό Συμβούλιο και «έλεγε ψέματα δημόσια ότι δεν έρχεται σε σύγκρουση με απαιτήσεις εποπτικών Αρχών», ενώ ευθύνες τού καταλογίστηκαν και για την έγκριση της συμφωνίας με την Αλταμίρα (Οδ. Μιχαηλίδης, 27 Αυγούστου).\nΜαρτυρία δόθηκε, επίσης, και για διάταγμα της 5ης Δεκεμβρίου 2015 (Λ. Πιερή, 5 Σεπτεμβρίου), με το οποίο ο ΥΠΟΙΚ καθόρισε «μπαξίσι 25 χιλιάδων ευρώ» (Οδ. Μιχαηλίδης, 27 Αυγούστου) για τη συμμετοχή τού εκπροσώπου του Υπουργείου, Δ. Διονυσίου, στις συνεδριάσεις της Επιτροπείας.\n(Οι κατηγορίες κατά του Υπουργού Οικονομικών προήλθαν από τις μαρτυρίες του Γενικού Ελεγκτή Οδυσσέα Μιχαηλίδη, του παραιτηθέντος μέλους της Επιτροπείας Λάμπρου Πιερή και του νυν μέλους της Επιτροπείας Γιώργου Κίττου)\n(Γενικός Διευθυντής ΣΚΤ και πρώην Πρόεδρος της Επιτροπείας)\nΓια διοικητική ανεπάρκεια, λανθασμένες αποφάσεις και ερασιτεχνικούς χειρισμούς κατηγορείται ο πρόεδρος του Διοικητικού Συμβουλίου της Επιτροπείας της Συνεργατικής Τράπεζας. Σύμφωνα με το μαρτυρικό υλικό, αφέθησαν σκιές και για τον διορισμό του κ. Χατζηγιάννη στη συγκεκριμένη θέση, αφού, όπως τονίστηκε χαρακτηριστικά, «διορίστηκε επειδή ήταν φίλος του Χάρη» (Οδ. Μιχαηλίδης, 23 Αυγούστου).\nΕπίσης, εις βάρος του κ. Χατζηγιάννη λέχθηκε ότι ενδεχομένως να ένιωθε ότι «είχε πλάτες» και ότι επί της δικής του προεδρίας στην Επιτροπεία της Συνεργατικής, μέλη του ΔΣ συμπεριφέρονταν σε όσους διαφωνούσαν με τις αποφάσεις ως «σκιώδη» (Γ. Στροβολίδης, 3 Αυγούστου). Ακόμα ειπώθηκε ότι η εμπλοκή του σε εκτελεστικά καθήκοντα, όντας μη εκτελεστικός πριν από τον διορισμό του στη θέση του Γενικού Διευθυντή, «δημιουργούσε διάφορα θέματα» (Μ. Κληρίδης, 3 Αυγούστου).\nΚατά την ακροαματική διαδικασία αφέθηκαν, παράλληλα, υπόνοιες ότι «ρύθμιζε τις συνεδρίες», ενώ κατά τη μαρτυρία του στις 6 Αυγούστου ο Τάκης Ταουσιάνης υποστήριξε ότι μετά την αποχώρηση της Σ. Πογιατζή (μέλος της Επιτροπείας), ο ίδιος αντιλήφθηκε ότι οι συσχετισμοί στο ΔΣ δεν μπορούσαν να αλλάξουν, όντας πάντα στην πλευρά που μειοψηφούσε, και υπέβαλε την παραίτησή του. «Υπήρχε μια αλληλεγγύη, συνεννόηση, κατανόηση μεταξύ του Γ. Διευθυντή και αυτών των μελών όσον αφορά το τι ήταν καλό για τον Συνεργατισμό», ανέφερε.\nΚατά το μαρτυρικό υλικό, ο κ. Χατζηγιάννης δεν είχε τις απαραίτητες δεξιότητες και εμπειρίες για να χειριστεί την αναδιάρθρωση των ΣΠΙ (Δ. Θεοδότου, 6 Αυγούστου), ενώ σοβαρές ευθύνες τού καταλογίστηκαν και για τη «μεμπτή και απαράδεκτη» επιλογή της Altamira για τη διαχείριση των ΜΕΧ, διότι οι χειρισμοί του είχαν ως αποτέλεσμα η ΣΚΤ να περιοριστεί σε μία μόνο επιλογή, παρά να εξετάσει και άλλους εξειδικευμένους οίκους (Οδ. Μιχαηλίδης, 27 Αυγούστου). Ο κ. Χατζηγιάννης δεν έχει ακόμα καταθέσει ενώπιον της Ερευνητικής Επιτροπής και αναμένεται να κληθεί σε επόμενες συνεδρίες για να απαντήσει σε όσα του καταλογίζουν και να δώσει τη δική του εκδοχή για την κατάρρευση του Συνεργατισμού μετά από 110 χρόνια ιστορίας.\n(Οι κατηγορίες κατά του προέδρου της Συνεργατικής Τράπεζας προήλθαν από τις μαρτυρίες του πρώην Γ.Δ. της Τράπεζας Μάριου Κληρίδη, του μέλους της Επιτροπείας Γ. Στροβολίδη, του πρώην μέλους της Επιτροπείας Δ. Θεοδότου και του Γενικού Ελεγκτή Οδυσσέα Μιχαηλίδη.)\n(Προϊστάμενος της Διεύθυνσης Στρατηγικής της ΣΚΤ)\nΩς «σούπερ εκτελεστικός» σκιαγραφήθηκε ο προϊστάμενος της Διεύθυνσης Στρατηγικής της Συνεργατικής, που αποχωρεί από τον Συνεργατισμό με το σχέδιο εθελούσιας εξόδου, ενώ στο μικροσκόπιο τέθηκαν οι διασυνδέσεις του τόσο με τον Χάρη Γεωργιάδη όσο και με τον Νικόλα Χατζηγιάννη. Συγκεκριμένα, λέχθηκε ότι με τη στήριξη του κ. Χατζηγιάννη απέκτησε προς το τέλος της θητείας του «super powers» και υπήρχαν φήμες ότι είχε προσβάσεις στον Υπουργό Οικονομικών (Μ. Κληρίδης, 3 Αυγούστου).\nΚαταθέτοντας ενώπιον της Ερευνητικής Επιτροπής για την κατάρρευση του Συνεργατισμού στις 30 Αυγούστου, ο κ. Σταυρινίδης απέρριψε κατηγορηματικά τις αναφορές ότι ήταν βοηθός του Ν. Χατζηγιάννη και ότι απέκτησε «υπερδυνάμεις» στον Συνεργατισμό από ένα συγκεκριμένο σημείο και μετά. Αναφορικά με τη σχέση του με τον Υπ. Οικονομικών, είπε πως ο ίδιος συνδέεται μαζί του εδώ και πολλά χρόνια. «Είναι κουμπάρος μου, μου βάφτισε τον γιο μου», παραδέχθηκε, ενώ απαντώντας σε ερώτηση αν είχε τη στήριξη του Προέδρου και μετέπειτα ΓΔ της ΣΚΤ, Ν. Χατζηγιάννη, είπε πως απλώς τον είχε γνωρίσει «σε μια κοινή παρέα».\nΣκανδαλώδη είναι τα όσα προκύπτουν από τις αναφορές των μαρτύρων σε σχέση με το modus operandi κάποιων Συνεργατικών Πιστωτικών Ιδρυμάτων, που «κατηγορούνται» για ένα ευρύ φάσμα ατασθαλιών. Ενώπιον Ερευνητικής Επιτροπής δόθηκε μαρτυρία για δάνεια μέχρι και σε πεθαμένους, με πλαστογραφία της ταυτότητας (Π. Φιλίππου, 27 Αυγούστου) και για ΣΠΙ που λειτουργούσαν «εντελώς ανεξάρτητα και ανεξέλεγκτα» (Γ. Μαλιώτης, 27 Αυγούστου). Εκτιμητές υπερεκτιμούσαν ακίνητα για παραχώρηση δανείων, παραχώρηση δανείου σε 90χρονη με περίοδο αποπληρωμής 40 χρόνια, υποθήκες σε δάνεια που αφορούσαν μέχρι και εκκλησίες και κοιμητήρια (Γ. Κίττος, 31 Αυγούστου). Για «καθαρά τοκογλυφική πρακτική» εκ μέρους των ΣΠΙ σε σχέση με το θέμα της υπόθεσης με τα καταχρηστικά επιτόκια, έκανε λόγο ο Χρηματοοικονομικός Επίτροπος, Παύλος Ιωάννου, στο πλαίσιο της δικής του κατάθεσης στις 23 Αυγούστου.\nΕπιπλέον, στην έκθεση που κατέθεσε στην Ερευνητική Επιτροπή στις 24 Αυγούστου, γίνεται αναφορά στην παράνομη και καταχρηστική εφαρμογή ρητρών υπολογισμού τόκων σε Ιδιωτικές Συμβάσεις του Συνεργατικού Πιστωτικού Συστήματος, που συνομολογήθηκαν πριν από το 2013.\nΕκτενείς αναφορές περιλαμβάνει το μαρτυρικό υλικό στις αδυναμίες του νομοθετικού πλαισίου, που δημιουργούσαν προβλήματα στον τρόπο διαχείρισης των ΜΕΔ και γενικότερα του χαρτοφυλακίου του Συνεργατισμού, ειδικά μετά την έλευση της Τρόικας και τους αυστηρούς περιορισμούς που τέθηκαν. Χαρακτηριστικός, επί τούτου, ο ισχυρισμός του Γ. Σταυρινίδη, ότι ο SSM τούς κρατούσε «από τον λαιμό». Στην κατάθεσή του (30 Αυγούστου), ο προϊστάμενος της Διεύθυνσης Στρατηγικής της ΣΚΤ αναφέρθηκε επίσης σε «νόμους που δεν ήταν βοηθητικοί» κατά την προσπάθεια αναδιάρθρωσης 120.000 λογαριασμών από την ανώτερη διεύθυνση (διαχείρισης καθυστερήσεων).\n«Λόγω του νομικού πλαισίου δεν προχωρούσε καμία εκποίηση και πολλοί δανειολήπτες το γνώριζαν, με αποτέλεσμα να συσσωρεύονται ΜΕΔ», ανέφερε ενώπιον της Ερευνητικής στις 6 Σεπτεμβρίου το πρώην μέλος της Επιτροπείας, Γιώργος Μαρίνου, ο οποίος διετέλεσε Γραμματέας στη ΣΠΕ Μακράσυκας.\nΘολό το τοπίο και σε επίπεδο επιβολής ποινών στις ατασθαλίες που σημειώνονταν (Γ. Μαλιώτης, 27 Αυγούστου), ενώ προτάχθηκε και ο ισχυρισμός ότι οι Επιτροπείες ανήκαν στα πολιτικά κόμματα και αντανακλούσαν τη δύναμη των κομμάτων στην τοπική κοινωνία (Π. Φιλίππου, 27 Αυγούστου).\n«Υπήρχε πάντοτε κομματική παρέμβαση για το ποιοι θα εκλέγονταν στην επιτροπή ενός ΣΠΙ», κατέθεσε στις 6 Σεπτεμβρίου ο πρώην Πρόεδρος της Επιτροπείας, Δημήτρης Σταύρου, προσθέτοντας ότι εκεί που υπήρχε μια επιτροπή και ένας γραμματέας ίσως να αισθανόταν ότι ήταν ένα δικό του βασίλειο». Επιπρόσθετα, ο Γενικός Ελεγκτής στη μαρτυρία του υπενθύμισε την προσπάθεια αποκλεισμού του από τον έλεγχο με την περιβόητη πρόταση νόμου Αβέρωφ το 2016.\n(Προϊστάμενος Μονάδας Διαχείρισης στο ΥΠΟΙΚ)\nΓια άσκηση «πάρα πολλών πιέσεων» από το γραφείο του για τον διορισμό του Ν. Χατζηγιάννη στη θέση του Γενικού Διευθυντή (Δ. Θεοδότου, 6 Αυγούστου) και «λόμπι στα πολιτικά κόμματα» (Οδ. Μιχαηλίδης, 23 Αυγούστου) κατηγορείται ο Επικεφαλής της Μονάδας Διαχείρισης της συμμετοχής του Κράτους στον Συνεργατισμό, Διονύσης Διονυσίου.\nΣύμφωνα με όσα κατέθεσε στην Ερευνητική Επιτροπή ο Γενικός Ελεγκτής στις 23 Αυγούστου, ο κ. Διονυσίου ενημέρωνε τον Υπουργό αναφορικά με τις δύο προτάσεις νόμου του ΔΗΣΥ ότι είχε συνάντηση με τα δύο μέλη της Επιτροπείας της Συνεργατικής που προέρχονται από το ΑΚΕΛ, οι οποίοι τον ενημέρωσαν ότι το ΑΚΕΛ θα στήριζε την πρόταση για τον διαχειριστικό έλεγχο, αλλά κατά πάσα πιθανότητα δεν θα στήριζε την πρόταση για τον οικονομικό έλεγχο, ενώ για το ΔΗΚΟ έγραφε ότι δεν υπήρχαν ενδείξεις, καθώς ο εκπρόσωπός του απουσίαζε στο εξωτερικό και δεν κατέστη δυνατό να επικοινωνήσει μαζί του.\nΣτο «κάδρο» των ευθυνών\nΗ κακή εταιρική διακυβέρνηση, η αναποτελεσματικότητα των εποπτικών μηχανισμών, οι επιπόλαιοι χειρισμοί και οι ασαφείς ρόλοι συνθέτουν το φόντο της κακοδαιμονίας που οδήγησε στο κλείσιμο του Συνεργατισμού, σύμφωνα με όσα δύνανται να εξαχθούν από τις αναφορές κατά την ακροαματική διαδικασία. «Δεν πιστεύω ότι ένας διορισμός ή δύο διορισμοί μπορούν να φέρουν την κατάρρευση. Η απουσία της εταιρικής διακυβέρνησης μπορεί να φέρει την κατάρρευση», ανέφερε στην κατάθεσή του ο Δ. Θεοδότου, ενώ για σοβαρότατες αδυναμίες στα συστήματα εσωτερικού ελέγχου έκανε λόγο ο Γ. Στροβολίδης.\nΧαρακτηριστική ήταν η αναφορά του Χρηματοοικονομικού Επιτρόπου, Παύλου Ιωάννου, στα συσσωρευμένα Μη Εξυπηρετούμενα Δάνεια (ΜΕΔ) του Συνεργατισμού, ως «δημιούργημα της συμπεριφοράς της ιθύνουσας οργανοδομής του Συνεργατισμού». Για το μεγάλο πρόβλημα των ΜΕΔ, ο Ε. Πανταζής (στέλεχος της ΣΚΤ) είπε στην κατάθεσή του ότι πολλά από αυτά κακώς είχαν δοθεί εξ υπαρχής και ότι περίπου το 45% των δανείων που είχαν μεταφερθεί τότε στην υπό σύσταση Διεύθυνση για τα ΜΕΔ της οποίας προΐστατο, ήταν τερματισμένα.\nΣτη στήριξη στην εξασφάλιση και όχι στην ικανότητα αποπληρωμής των δανείων απέδωσαν το πρόβλημα μέσα από τις μαρτυρίες τους ο Ε. Πανταζής (μέλος της Επιτροπείας), ο Π. Θεοδότου (μέλος της Επιτροπείας και Γενικός Διευθυντής της Συνεργατικής Συνομοσπονδίας) και ο Χ. Χριστοδουλίδης (υπό παραίτηση μέλος της Επιτροπείας), που έκανε λόγο για πολύ κακές πρακτικές και διαχείριση που υπήρχε πριν από το 2013 και σε κάποιους που «νόμιζαν ότι μπορούν να κάνουν ό,τι θέλουν».\nΑνεπάρκειες χρεώθηκαν και στις εποπτικές Αρχές: Ασαφής χαρακτηρίστηκε ο ρόλος του Κεντρικού Φορέα και της Υπηρεσίας Εποπτείας (Παναγιώτης Φιλίππου, Πρώην Πρόεδρος Επιτροπείας, 27 Αυγούστου), ενώ διατυπώθηκαν και ισχυρισμοί για αφόρητες πιέσεις από πλευράς SSM για την εξεύρεση επενδυτή για την εξαγορά της Συνεργατικής «με όχι και τόσο διαφανείς διαδικασίες» (Κύπρος Έλληνας/ πρώην μέλος της Επιτροπείας της Συνεργατικής, 30 Αυγούστου).\nΣε «εμμονή» της ΣΚΤ και του ΥΠΟΙΚ να αποτρέψουν τον έλεγχο, σε βαθμό που «δημιουργούσαν και ανύπαρκτα θέματα ως μια μορφή άσκησης ‘εκβιασμού’ των πολιτικών κομμάτων να θεσπίσουν νόμο για να αποτρέψουν τον έλεγχο», αναφέρθηκε στην κατάθεσή του ο Γενικός Ελεγκτής, που υπογράμμισε: «Έκαναν τα πάντα για να μας πετάξουν έξω. Ήταν τόσο κραυγαλέα απαράδεκτη η διαδικασία που ακολούθησαν για τον κ. Χατζηγιάννη, που κατάλαβαν ότι είχαν μείνει πολύ εκτεθειμένοι. Έβγαζε μάτι ότι αυτά που έκαναν ήταν απαράδεκτα».


«Συμμετοχή σε έκθεση φωτογραφίας»\nΣτα πλαίσια του προγράμματος δράσης του για το 2016, το Φωτογραφικό Κέντρο Θεσσαλονίκης διοργάνωσε για 21η συνεχόμενη χρονιά ομαδική έκθεση μαθητικής φωτογραφίας από 22 Απριλίου μέχρι 9 Μαΐου 2016, στο Δημαρχείο Θεσσαλονίκης.\nΣτην έκθεση πήραν μέρος τα Γυμνάσια και τα Λύκεια της Θεσσαλονίκης (Ιδιωτικά και Δημόσια) που έχουν στο πρόγραμμά τους σαν κανονικό μάθημα ή σαν επιλογή το μάθημα της Φωτογραφίας, καθώς και μεμονωμένοι μαθητές που ασχολούνται με τη φωτογραφία.\nΗ έκθεση ήδη έχει γίνει θεσμός, καθώς φέτος είναι η εικοστή πρώτη συνεχόμενη χρονιά που διοργανώνεται και όλα αυτά τα χρόνια έχουν συμμετάσχει περισσότερα από 100 σχολεία και έχουν εκθέσει φωτογραφίες μερικές χιλιάδες μαθητές Γυμνασίου και Λυκείου. Όλες οι διοργανώσεις συνοδεύονται από 16σέλιδους καταλόγους με αντιπροσωπευτικές φωτογραφίες από κάθε σχολείο.\nΤο σχολείο μας συμμετείχε με τους μαθητές και μαθήτριες: Εβελίνα Τσαβλίδου, Κωνσταντίνα Πορτοκαλίδου, Ευγενία Κεσσίδου, Κυριακή Ανθουλάκη, Κωνσταντίνα Παπαδοπούλου, Δημήτρης Πετρίδης, Ιωάννης Τηλιαβερίδης. Ο κ. Σωτήριος Ευαγγελόπουλος, καθηγητής Πληροφορικής, ήταν υπεύθυνος για τις συμμετοχές του σχολείου.\nΤα έργα των μαθητών του σχολείου που εκτέθηκαν υπό την επίβλεψη και καθοδήγηση της κ. Κωνσταντίνας Βλάχου, καθηγήτριας καλλιτεχνικών.\n«Μουσική παράσταση στον ΟΑΕΔ Ωραιοκάστρου»\nΣτις 22 Μαΐου 2016, τα μουσικά σύνολα του 1ου Γυμνασίου Ωραιοκάστρου και η παιδική χορωδία της Κίνησης Επικοινωνίας Πολιτών Φιλύρου, σε συνεργασία με το Πνευματικό Κέντρο του Ι.Ν. Τιμίου Σταυρού - Γαλήνης, παρουσίασαν στην αίθουσα εκδηλώσεων του ΟΑΕΔ Ωραιοκάστρου το πρόγραμμα "ΜΟΥΣΙΚΕΣ ΤΗΣ 7ης ΤΕΧΝΗΣ".\nH εκδήλωση είχε σκοπό τη συλλογή τροφίμων για το κοινωνικό παντοπωλείο του Ιερού Ναού. Ο μουσικός του σχολείου κ. Χρήστος Ξανθός επιμελήθηκε το καλλιτεχνικό μέρος της παράστασης.\nΕυχαριστούμε τους θεατές που παρακολούθησαν την παράσταση για την προσφορά τους, το Διευθυντή της ΕΠΑΣ του ΟΑΕΔ Ωραιοκάστρου κ. Ιωάννη Παπατσεχιλίδη για τη διάθεση του χώρου, καθώς και τον ηλεκτρολόγο του Δήμου κ. Γεώργιο Μπάτο για την τεχνική υποστήριξη.\n«Βράβευση από το σύλλογο ΕΛΠΙΔΑ»\nΣτις 17 Μαΐου 2016, το 1ο Γυμνάσιο Ωραιοκάστρου βραβεύτηκε για το πλήθος των συμμετοχών των μαθητών του στο φιλανθρωπικό δρόμο για την υποστήριξη του συλλόγου Αυτιστικού Παιδιού ΕΛΠΙΔΑ. Οι κ.κ. Ρήγα και Καδόγλου του συλλόγου παρέδωσαν το βραβείο στο σχολείο. Η υποδιευθύντρια κ. Περσεφόνη Λιάπη ήταν υπεύθυνη για την οργάνωση των συμμετοχών και την εκπροσώπηση του σχολείου.\n16 - 23 Απριλίου 2016\nΜια εκστρατεία από μαθητές όλου του κόσμου.... για τα παιδιά όλου του κόσμου!\nΤο σχολείο μας συμμετείχε στην παγκόσμια εβδομάδα δράσης για την εκπαίδευση που πραγματοποιήθηκε από τις 16 - 23 Απριλίου 2016, με θέμα "Παιδιά με αναπηρία ορατά σε όλα τα σχολεία". Η φετινή δράση ήταν επικεντρωμένη στην εκπαίδευση των παιδιών με αναπηρία, συνεχίζοντας την εκστρατεία του 2014 και τις προσπάθειες ισότιμης πρόσβασης όλων των παιδιών σε σχολεία όπου λαμβάνονται υπόψη οι ανάγκες και η διαφορετικότητά τους.\nΠερισσότερα από 50 εκατομμύρια παιδιά στον κόσμο εξακολουθούν ναμην πηγαίνουν σχολείο, ενώ περισσότεροι από 700 εκατομμύρια ενήλικες είναι αναλφάβητοι.\nΗ Παγκόσμια Εβδομάδα Δράσης για την Εκπαίδευση, είναι ένα από τα βασικά εργαλεία της Παγκόσμιας Εκστρατείας για την Εκπαίδευση (Global Campaign of Education), η οποία είναι μια συμμαχία που δημιουργήθηκε το 1999 από ενώσεις και συνδικάτα εκπαιδευτικών, μαθητών, πολιτών και διεθνών Μη Κυβερνητικών Οργανώσεων, με σκοπό την άσκηση πίεσης για την ουσιαστική εφαρμογή των διεθνών δεσμεύσεων σχετικών με την εκπαίδευση. Η ActionAid αποτελεί ιδρυτικό μέλος της Συμμαχίας, ενώ η ActionAid Ελλάς συντονίζει από το 2004 την Παγκόσμια Εβδομάδα Δράσης για την Εκπαίδευση στη χώρα μας.\nΗ Παγκόσμια Εβδομάδα Δράσης για την Εκπαίδευση, έχει δώσει την ευκαιρία σε χιλιάδες εκπαιδευτικούς και μαθητές να ενημερωθούν για τη θεματική, να ευαισθητοποιηθούν και να εκφράσουν με δημιουργικούς τρόπους την έκκλησή τους για εκπαίδευση για όλους!\nΕκατομμύρια γονείς, δάσκαλοι και παιδιά ανά τον κόσμο απευθύνουν έκκληση στις κυβερνήσεις των χωρών τους, ώστε να παρέχουν δωρεάν και ποιοτική βασική εκπαίδευση σε όλα τα παιδιά του κόσμου. Αυτοί είναι υποστηρικτές της Παγκόσμιας Εκστρατείας για την Εκπαίδευση. Εμείς προσθέτουμε τη φωνή μας, στη δική τους έκκληση. Με το να συμμετέχετε μπορείτε να γίνετε η πρώτη γενιά που θα δει κάθε παιδί του κόσμου να απολαμβάνει το δικαίωμα στην εκπαίδευση.\nΥπεύθυνοι για τη δράση ήταν η κ. Ευγενία Μπάτζιου, Γεωλόγος και ο κ. Χρήστος Ξανθός, Μουσικός.\n«Διεθνής Ημέρα για την εξάλειψη των φυλετικών διακρίσεων και του ρατσισμού και Παγκόσμια Ημέρα Ποίησης»\nΤην Δευτέρα 21 Μαρτίου 2016, πραγματοποιήθηκαν δραστηριότητες σχετικά με τη Διεθνή Ημέρα για την εξάλειψη των φυλετικών διακρίσεων και του ρατσισμού και την Παγκόσμια Ημέρα Ποίησης.\nΟι δραστηριότητες πραγματοποιήθηκαν διαθεματικά και εντάχθηκαν στο ωρολόγιο πρόγραμμα του σχολείου, σύμφωνα με τα παρακάτω:\nΟι φιλόλογοι κ. Ιωάννα Λυμπιτσούνη και κ. Σάββας Φράγκος στην Α' τάξη αξιοποίησαν ποιήματα σχετικά με το ρατσισμό, και αφού χώρισαν τους μαθητές σε ομάδες, προχώρησαν σε επιμέρους δράσεις, όπως δημιουργική γραφή ποιήματος και δημιουργία αφίσας με αντιρατσιστικό περιεχόμενο.\nΣτη Β' τάξη οι φιλόλογοι κ. Ευαγγελή Βλάχου και κ. Αικατερίνη Κάλλη, προχώρησαν σε μελέτη ποιημάτων σχετικά με το ρατσισμό και τους μετανάστες, με τους μαθητές να εκφράζουν τις σκέψεις και τα συναισθήματά τους.\nΗ καθηγήτρια καλλιτεχνικών κ. Κωνσταντίνα Βλάχου, συμμετείχε σε παράλληλες εικαστικές δραστηριότητες.\nΗ κ. Αθανασία Γιοτλή, Αγγλικής φιλολογίας, η κ. Αικατερίνη Μακούση, Γαλλικής φιλολογίας και η κ. Αργυρώ Τούπαλα, Γερμανικής φιλολογίας αξιοποίησαν κείμενα στην Αγγλική, Γαλλική και Γερμανική γλώσσα σχετικά με το ρατσισμό και τις φυλετικές διακρίσεις. Ειδικά στο μάθημα των Αγγλικών οι μαθητές αξιοποίησαν δυο τραγούδια στην Αγγλική γλώσσα, παρακολούθησαν την ταινία "He named me Malala" και δημιούργησαν το ποίημα "Unity in Diversity", ενώ στη συνέχεια το ποίημα μελοποιήθηκε με τη βοήθεια του μουσικού κ. Χρήστου Ξανθού.\nΕπιπρόσθετα, στην Α' τάξη διαβάστηκε και ερμηνεύτηκε από τη θεολόγο, κ. Περσεφόνη Λιάπη, ο Ευαγγελικός στίχος "Ότι τον ήλιον Αυτού ανατέλλει επί πονηρούς και αγαθούς και βρέχει επί δικαίους και αδίκους" και ακολούθησε συζήτηση και ανταλλαγή απόψεων για εφαρμογή στη σύγχρονη πραγματικότητα.\n22 Φεβρουαρίου '16\n«Ενημέρωση για τη θεατρική παράσταση Ρωμαίος και Ιουλιέτα on the road»\nΤην Δευτέρα 22 Φεβρουαρίου 2016, ο κ. Χατζηαδαμίδης Στέλιος, σκηνοθέτης - ηθοποιός, η κ. Σερδάρη Χρύσα και η κ. Τσουβαλά Χαρά, σκηνογράφοι - ενδυματολόγοι, συντελεστές της παράστασης "Ρωμαίος και Ιουλιέτα on the road", επισκέφθηκαν το 1ο Γυμνάσιο Ωραιοκάστρου και συζήτησαν με μαθητές της Α' και Γ' Τάξης. Την εκδήλωση οργάνωσε ο κ. Σάββας Φράγκος, Φιλόλογος και η κ. Νικολέττα Μίχα, Αγγλικής Φιλολογίας.\nΤο 1ο Γυμνάσιο Ωραιοκάστρου συμμετείχε με δράσεις για την Ημέρα Ασφαλούς Διαδικτύου, την Τρίτη 9 Φεβρουαρίου 2016. Όλοι οι μαθητές του σχολείου ενημερώθηκαν και συμπλήρωσαν ερωτηματολόγιο σχετικά με την Ασφάλεια στο Διαδίκτυο. Τη δράση οργάνωσε ο διευθυντής του σχολείου κ. Γεώργιος Αρβανιτίδης και η κ. Άννα Μιχαηλίδου, Πληροφορικός.\n«Φιλανθρωπικό Παζάρι και Κάλαντα»\nΤο Δεκέμβριο του 2015 οργανώθηκε Φιλανθρωπικό Παζάρι με σκοπό την οικονομική ενίσχυση του Συλλόγου Αυτιστικού ατόμου ΕΛΠΙΔΑ, της ActionAid και οικογενειών του Ωραιοκάστρου.\nΠαράλληλα, η χορωδία του 1ου Γυμνασίου Ωραιοκάστρου τραγούδησε τα κάλαντα στην ΕΛΠΙΔΑ και στη λαϊκή αγορά του Ωραιοκάστρου. Τις δραστηριότητες επιμελήθηκε ο κ. Χρήστος Ξανθός, μουσικός.\n«Συγκέντρωση καπακιών για φιλανθρωπικό σκοπό»\nΣτις 10 Δεκεμβρίου 2015 πραγματοποιήθηκε παράδοση πλαστικών καπακιών με σκοπό την εξασφάλιση αναπηρικού αμαξιδίου για μαθήτρια του Ωραιοκάστρου. Η οργάνωση της δραστηριότητας πραγματοποιήθηκε από την κ. Περσεφόνη Λιάπη, Θεολόγο.\n«Ομιλία για τους πρόσφυγες»\nΣτις 02 Δεκεμβρίου 2015 πραγματοποιήθηκε ομιλία σχετικά με τους πρόσφυγες, υπό την αιγίδα της ΑΡΣΙΣ, με ομιλήτρια την κ. Κυριακή Χιονίδου. Η οργάνωση της δραστηριότητας πραγματοποιήθηκε από τις κ. Περσεφόνη Λιάπη, Θεολόγο και Ευγενία Μπάτζιου, Γεωλόγο.\n«Ενημερωτικές ομιλίες στα πλαίσια της Αγωγής Υγείας»\nΤην Τετάρτη 9 και 16 Δεκεμβρίου 2015 πραγματοποιήθηκαν ενημερωτικές ομιλίες στα πλαίσια της Αγωγής Υγείας. Οι ομιλίες είχαν θέμα την εθελοντική αιμοδοσία και πραγματοποιήθηκαν από την Ελληνική Αιματολογική Εταιρία. Η παραπάνω δραστηριότητα οργανώθηκε από την κ. Περσεφόνη Λιάπη, Θεολόγο.\n«Ενημερωτική ομιλία για την Εφηβεία»\nΤην Δευτέρα 23 Νοεμβρίου 2015 πραγματοποιήθηκε ενημερωτική ομιλία για τους γονείς και κηδεμόνες του 1ου Γυμνασίου Ωραιοκάστρου, σχετικά με τα προβλήματα της Εφηβείας. Εισηγήτρια ήταν η κ. Ελευθερία Σπυροπούλου, Κοινωνική και Κλινική Ψυχολόγος (ΔΙΚΤΥΟ ΑΛΦΑ).\n«Επέτειος Εορτασμού για το Μακεδονικό Αγώνα»\nΤην Παρασκευή 16 Οκτωβρίου 2015 πραγματοποιήθηκε αφιέρωμα δύο (02) ωρών στην Επέτειο Εορτασμού του Μακεδονικού Αγώνα, με προβολή σχετικού βίντεο και συζήτηση. Την Κυριακή 18 Οκτωβρίου το 1ο Γυμνάσιο Ωραιοκάστρου συμμετείχε στην επιμνημόσυνη δέηση για τους πεσόντες του Μακεδονικού Αγώνα και στην κατάθεση στεφάνου, με εκπροσώπους τους μαθητές της Σημαίας και την υποδιευθύντρια κ. Περσεφόνη Λιάπη.\nΌλοι οι μαθητές και οι εκπαιδευτικοί του σχολείου συμμετείχαν σε εκδηλώσεις σχετικά με την Πανελλήνια Ημέρα Σχολικού Αθλητισμού. Οι εκδηλώσεις περιλάμβαναν προβολή σχετικά με την Ολυμπιακή Παιδεία, εικαστικές δημιουργίες και αθλητικούς αγώνες.


Dr. Παναγιώτης ΜαλάμοςΚαλοήθης ενδοκράνια υπέρταση | Dr. Παναγιώτης Μαλάμος\nΗ καλοήθης ενδοκράνια υπέρταση είναι μια πάθηση, στην οποία η πίεση μέσα στον εγκέφαλο είναι αυξημένη. Φυσιολογικά, εντός του εγκεφάλου υπάρχει και κυκλοφορεί το εγκεφαλονωτιαίο υγρό. Το υγρό αυτό σε κάποιες περιπτώσεις δεν κυκλοφορεί ελεύθερα μέσα στις κοιλίες του εγκεφάλου, με αποτέλεσμα να αυξάνεται η ενδοκράνια πίεση.\nΤα αίτια μπορεί να είναι κακοήθη (κάποιος όγκος στον εγκέφαλο) ή καλοήθη. Στην δεύτερη περίπτωση μιλάμε για καλοήθη ενδοκράνια υπέρταση, οπότε δεν υπάρχει κάποιο συγκεκριμένο αίτιο ή εγκεφαλική βλάβη. Η νόσος εμφανίζεται σε νέες γυναίκες παχύσαρκες ή υπέρβαρες συνήθως, ενώ μπορεί να συσχετίζεται και με άλλες παθήσεις όπως ο υποθυρεοειδισμός.\nΤα συμπτώματα συνήθως είναι η αστάθεια στη βάδιση, η παροδική για δευτερόλεπτα αμαύρωση (μαύρισμα της όρασης) κατά την έγερση απο την ξαπλωτή στην καθιστή ή όρθια στάση καθώς τυπικά και ο πονοκέφαλος, ο οποίος μπορεί να επιδεινώνεται κατά το σκύψιμο, το βήχα ή το πτέρνισμα.\nΗ καλοήθης ενδοκράνια υπέρταση συσχετίζεται με τα μάτια και την όραση γιατί μπορεί να προκαλέσει οίδημα οπτικού νεύρου. Η κεφαλή του οπτικού νεύρου μέσα στο βυθό του ματιού έχει σαφή όρια και συνήθως μια εσωτερική μικρή κοίλανση, απο την οποία βγαίνουν τα αγγεία του αμφιβληστροειδή για να κατανεμηθούν εντός αυτού. Όταν υπάρχει οίδημα, τα όρια του οπτικού νεύρου δεν είναι πλέον σαφή, η κοίλανση λείπει και υπάρχει μια προπέτεια-προβολή του οπτικού δίσκου-νεύρου προς το βυθό του ματιού. Σε ασθενείς με καλοήθη ενδοκράνια υπέρταση αυτό δεν γίνεται άμεσα αντιληπτό, αφού η όραση δεν μειώνεται γρήγορα και απότομα, όπως επι παραδείγματι σε άλλες περιπτώσεις ισχαιμίας ή φλεγμονής του οπτικού νεύρου (ισχαιμική οπτική νευροπάθεια, οπτική νευρίτιδα κλπ).\nΚαλοήθης ενδοκράνια υπέρταση με οίδημα οπτικής θηλής που έχει υποχωρήσει και έχει αφήσει μερική ατροφία του οπτικού νεύρου.\nΧρειάζεται λοιπόν η κλινική υποψία εκ μέρους του οφθαλμιάτρου, ώστε να αναγνωρίσει τα ύποπτα και άτυπα συμπτώματα και να διαγνώσει με βυθοσκόπηση καταρχάς το οίδημα του οπτικού νεύρου και στους δύο συνήθως οφθαλμούς. Σπανιότερα, μπορεί να ξεκινάει στον ένα οφθαλμό και σύντομα να προσβάλλεται και ο δεύτερος.\nΗ διάγνωση επιβεβαιώνεται με μαγνητική τομογραφία εγκεφάλου, η οποία πρέπει να είναι φυσιολογική, χωρίς παρουσία κάποιου όγκου. Η οσφυονωτιαία παρακέντηση μπορεί να δείξει αυξημένη πίεση κατα την έξοδο του εγκεφαλονωτιαίου υγρού, αλλά είναι υποκειμενικό το αποτέλεσμα και όχι απόλυτα αξιόπιστο. Συνεπώς, με την σωστή οφθαλμολογική εξέταση και την φυσιολογική μαγνητική τομογραφία μπορούμε να είμαστε σε μεγάλο βαθμό σίγουροι για την καλοήθη ενδοκράνια υπέρταση σε ασθενείς με ύποπτα συμπτώματα και προφίλ που ταιριάζει στην πάθηση (αυξημένο σωματικό βάρος).\nΚαλοήθης ενδοκράνια υπέρταση, όπου φαίνεται η κατώτερη αμαύρωση-σκότωμα στα οπτικά πεδία της ασθενούς, λόγω της χρόνιας πίεσης απο οίδημα οπτικού νεύρου.\nΧρήσιμη είναι η εξέταση των οπτικών πεδίων, ώστε να διαπιστώσουμε εαν το οίδημα έχει προκαλέσει βλάβες στην περιφέρεια της όρασης, αλλά και το OCT των οπτικών ινών-OCT RNFL-προκειμένου να παρακολουθούμε τις αλλοίωσεις στις οπτικές ίνες απο την χρόνια πίεση σε αυτές.\nOCT RNFL (οπτικών ινών) σε ασθενή με καλοήθη ενδοκράνια υπέρταση, όπου φαίνεται η λέπτυνση (κοκκινο χρώμα) των ανώτερων οπτικών ινών. Αυτή η λέπτυνση εμφανίζεται ως μαύρη περιοχή στα οπτικά πεδία της παραπάνω εικόνας.\nOCT με χάρτη γαγγλιακών κυττάρων σε καλοήθη ενδοκράνια υπέρταση. Ο ίδιος ασθενής με την διπλανή εικόνα όπου φαίνεται η αντίστοιχη ατροφία στο ανώτερο τμήμα.\nΘεραπευτικά, η απώλεια βάρους είναι απαραίτητη, ενώ μπορεί να χορηγηθεί αναστολέας καρβονικής ανυδράσης απο το στόμα για μερικούς μήνες. Η δράση του είναι αποιδηματική και συνήθως έχουμε καλά αποτελέσματα. Η παρακολούθηση γίνεται με βυθοσκόπηση και φωτογράφηση του οπτικού νεύρου, καθώς και με οπτικά πεδία και OCT RNFL.


Γαλλία: Ένας άνδρας δολοφονήθηκε με 17 μαχαιριές- Ανησυχίες για ισλαμοφοβική ενέργεια | HuffPost Greece\n16/01/2015 18:00 EET | Updated 16/01/2015 18:07 EET\nΓαλλία: Ένας άνδρας δολοφονήθηκε με 17 μαχαιριές- Ανησυχίες για ισλαμοφοβική ενέργεια\nPARIS, FRANCE - JANUARY 16: A police security cordon has been set up around the scene in the Hauts-de-Seine department northwest of Paris after a man, who had taken two hostages in a post office, is arrested by French Research and Intervention Brigades (BRI) police officers on January 16, 2015 in Colombes. (Photo by Onur Usta/Anadolu Agency/Getty Images)\nΈνας άνδρας μαροκινής καταγωγής δολοφονήθηκε τη νύχτα της Τρίτης 13ης Ιανουαρίου προς Τετάρτη 14η Ιανουαρίου με 17 μαχαιριές στο Βοκλούζ (νότια), ένα έγκλημα το οποίο μία μουσουλμανική οργάνωση χαρακτήρισε σήμερα «ισλαμοφοβικό».\nΟπλισμένος με ένα μαχαίρι, ένας 28χρονος άνδρας εισέβαλε στην κατοικία των γειτόνων του αφού διέρρηξε την πόρτα.\nΟ δράστης μαχαίρωσε πολλές φορές τον Μοχάμεντ Ελ Μακουλί, ηλικίας 47 ετών, προτού τον αφοπλίσουν. Επέστρεψε στο σπίτι του προκειμένου να βρει ένα δεύτερο μαχαίρι και να καταφέρει και άλλες μαχαιριές στον άνδρα, έναν πατέρα. Το θύμα υπέστη συνολικά 17 τραύματα από μαχαίρι.\nΗ σύντροφός του, που φέρει αμυντικά τραύματα στα χέρια καθώς προσπάθησε να παρέμβει, κατάφερε να ξεφύγει μαζί με το μωρό της κι ενημέρωσε τις αρχές.\nΣε ένα δελτίο τύπου, το Εθνικό Παρατηρητήριο Κατά της Ισλαμοφοβίας καταγγέλλει μία «φρικτή ενέργεια με ισλαμοφοβικά κίνητρα».\nΣύμφωνα με τον Αμπνταλά Ζεκρί, τον πρόεδρο του παρατηρητηρίου η σύζυγος του θύματος είπε ότι άκουσε τον φερόμενο ως δράστη να φωνάζει «Εγώ είμαι ο Θεός σου, εγώ είμαι το Ισλάμ σου».\n«Η ισλαμοφοβική διάσταση θα εξακριβωθεί στο πλαίσιο της ανάκρισης» δήλωσε ο εισαγγελέας του Αβινιόν.\nΟι αρχές εντόπισαν τον ύποπτο κοντά στον τόπο του εγκλήματος να μιλάει ασυνάρτητα. Εισήχθη σε ψυχιατρική κλινική όπου οι γιατροί διέγνωσαν ότι πάσχει από σχιζοφρένεια. Χθες ασκήθηκε δίωξη εις βάρος του με την κατηγορία της ανθρωποκτονίας.\nΣε ένα χωριστό περιστατικό στην Τουλούζη (νοτιοδυτικά) ένας άνδρας ρουμανικής καταγωγής, που απείλησε ότι θα σκοτώσει μουσουλμάνους, συνελήφθη κοντά στο μεγάλο τέμενος ενώ είχε στην κατοχή του ένα μαχαίρι.\nΈνας οικείος του είχε προειδοποιήσει την αστυνομία ότι προτίθετο να πάει «να σκοτώσει ένα μουσουλμάνο», είπε στο Γαλλικό Πρακτορείο μία αστυνομική πηγή.\nPLUS: ΔΙΕΘΝΕΣ Γαλλία δολοφονία 17 μαχαιριές


23/03/2020, 09:19 6\nΑιτωλοακαρνανία: Χούλιγκαν χτύπησαν διαιτητή σε ερασιτεχνικό αγώνα\nΜία ομάδα οπαδών των γηπεδούχων εισέβαλε στον αγωνιστικό χώρο βρίζοντας και απειλώντας τον διαιτητή\nΗ συνάντηση τριών ανδρών για να λύσουν τις προσωπικές τους διαφορές είχε απρόβλεπτη κατάληξη\nΚορωνοϊός - Φθιώτιδα: Kλοπές παρά τις προειδοποιήσεις για τη νόσο\nΣτο ομορφο,αγγελικα πλασμενο νομο Αιτωλοκαρνανιας!!!\nΣτο Ξηρόμερο ο καλύτερος έχει σκοτώσει τη μάνα του\nΧα χααααααααααααααα! Τα γνωστά προβλήματα αγροτών και κτηνοτρόφων! Οι κτηνοτρόφοι με ελάχιστα ελεύθερα βοσκοτόπια στην διάθεση τους, προσπαθούν να εκμεταλλευτούν κάθε σπιθαμή γής γύρω από τους αγρούς για την βοσκή των ζώων. Το πρόβλημα ξεκινά από τον κακό σχεδιασμό της παραγωγής του πρωτογενή τομέα. Τα περισσότερα αγροτικά προιόντα στην χώρα μας, επιδοτούνται για να καλύψουν την Ευρωπαική αγορά, ποσοτικά και ποιοτικά. Η Ελληνική αγορά εφοδιάζεται με αγροτικά προιόντα δεύτερης και τρίτης διαλογής, τα οποία τα προωθούν οι πλανόδιοι πωλητές, συνήθως Ρομά! Ένα παράδειγμα, στο Ν. Ημαθίας ο τεράστιος και ο ευπορότερος κάμπος της Ελλάδος τον δεσμέυει η Ευρωπαική Ένωση με τις επιδοτήσεις για την παραγωγή ροδακίνων. Οι αγρότες επωφελούνται με ελάχιστο κέρδος από την παραγωγή και με κάποια αστεία αποζημίωση για τις απρόοπτες καιρικές καταστροφές. Αυτοί που κερδίζουν από τον κάμπο είναι μερικές βιομηχανίες μεταποίησης, που απασχολούν δυό τρείς χιλιάδες εργάτες για δυό μήνες, βέβαια με τεράστια οικολογική καταστροφή στον ποταμό Αλιάκμονα, όπου ο βιότοπος έχει καταστραφή ριζικά. Χιλιάδες ψάρια αναβράζοντα στις όχθες του ποταμού, από την ποτάσα που χρησιμοποιούν για την αποφλοίωση των ροδακίνων. Να προσθέσω ότι κατά μήκος του ποταμού Αλιάκμονα όλα τα χωριά και ιδιαίτερα οι αδύνατες οικογένειες, έβρισκαν διέξοδο στην καθημερινή διατροφή τους με το ψάρεμα. Τελειώνοντας θέλω να προσθέσω, ότι οι αγροτικές παραγωγές πρέπει να σχεδιαστούν με τέτοιο τρόπο ώστε να βοηθούν την κτηνοτροφία μας! Δεν υπάρχει λόγος να τρώμε τα μεταλλαγμένα τυριά της Ολλανδίας.\nΓενικά είσαι πολύ σωστός και μπράβο σου που αναφέρεις και για την οικολογική καταστροφή. Αλλά νομίζω ότι για το συγκεκριμένο περιστατικό η εμπλοκή έγινε για διαφορετικούς λόγους που καλύτερα να μην επεκταθούμε.\nτα έχει ο φερετζές, η Ολλανδία σε πείραξε εσένα. Το παγκόσμιο πρότυπο ισόρροπης και οικολογικής γεωργοκτηνοτροφικής ανάπτυξης. Φαίνεται, από τον ξύλινο τρόπο που γράφεις, ότι προτιμάς το μοντέλο ανάπτυξης της Κούβας (δεν έμειναν και πολλά άλλα να μπορέσω να μνημονεύσω).\nΦυτείες όπως λέμε....χασισοΦυτείες... Α ρε Ξηρόμερο με τα ωραία σου, από σένα εμπνεύστηκαν το Κάτω Παρτάλι


Παναθηναϊκός: Πιθανή η δέκατη μεταγραφή - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΕΛΛΑΔΑ > Παναθηναϊκός: Πιθανή η δέκατη μεταγραφή\n12/09/2019 17:02 44 Views\nΕκτός συγκλονιστικού απροόπτου, ο Φάουστο Τιένζα θα αποτελέσει την ένατη και τελευταία μεταγραφή του Παναθηναϊκού για τη θερινή μεταγραφική περίοδο του 2019. Γράφουμε εκτός συγκλονιστικού απροόπτου, γιατί υπάρχουν λίγες πιθανότητες για άλλη μία προσθήκη στις ώρες που απομένουν μέχρι την εκπνοή της προθεσμίας για τους ελεύθερους.\nΟ Νίκος Νταμπίζας και ο Γιώργος Δώνης τσεκάρουν τις λίστες των διαθέσιμων επιθετικών και θα αποφασίσουν αν αξίζει ο κόπος να ασχοληθούν με κάποιον. Ο τεχνικός διευθυντής και ο προπονητής αναζητούν έναν κλασικό «φουνταριστό», διότι οι εναλλακτικές που έχουν για τον Φεντερίκο Μακέντα δεν τους ικανοποιούν στο 100%.\nΟ Μακέντα ταλαιπωρείται από ενοχλήσεις στη μέση, οι οποίες δεν υποχωρούν μέχρι τώρα με τη φυσικοθεραπευτική αγωγή. Ο Δώνης το ξέρει και καθημερινά… κάνει την προσευχή του ώστε να μην υποτροπιάσει ο Ιταλός στράικερ και χρειαστεί να απουσιάσει από μερικά παιχνίδια.\nΒέβαια, οι προϋποθέσεις δεν ευνοούν την πραγματοποίηση άλλης μίας μεταγραφής. Το μπάτζετ που χειρίζεται ο Νταμπίζας έχει σχεδόν εξαντληθεί και δεν είναι βέβαιο ότι θα εντοπίσει τον παίκτη που θέλει από τη «δεξαμενή» των ελεύθερων.\nΕπί της ουσίας, ο Νταμπίζας «σκανάρει» για έναν στράικερ που θα διακρίνεται για την έφεση του στο σκοράρισμα, δεν θα είναι πολύ καιρό ανενεργός και ο οποίος θα κοστίζει ελάχιστα. Περισσότερο με άθλο μοιάζει η αποστολή του Νταμπίζα, παρά με μεταγραφικό σαφάρι…\nΦουλ για 4άδα ο Παναθηναϊκός!\nΟ Παναθηναϊκός πανηγύρισε ένα σπουδαίο διπλό στην Ξάνθη επικρατώντας με...


Είστε εδώ: Home / ΘΕΑΤΡΟΜΑΝΙΑ / Ο «Φεγγίτης» του Ντέιβιντ Χέιρ σε σκηνοθεσία Κ. Μαρκουλάκη στο θέατρο Κολοσσαίον. Πρεμιέρα 03.04.19\n12 Μαρτίου 2019 4399 Views\nΤη σκηνοθεσία υπογράφει ο Κωνσταντίνος Μαρκουλάκης και τη μετάφραση η Μιρέλλα Παπαοικονόμου. Πρωταγωνιστούν: ο Δημήτρης Καταλειφός, η Λουκία Μιχαλοπούλου και ο Μιχάλης Πανάδης.\n17 € , 14€ ( ΑΜΕΑ) , 10 € (Φοιτητές – άνεργοι)\nΜε ετικέτα: Έργα & Παραστάσεις (δελτία τύπου), Φεγγίτης, Ντέιβιντ Χέιρ, θέατρο, Εμπορικόν, Κωνσταντίνος Μαρκουλάκης, Μιρέλλα Παπαοικονόμου, Αθανασία Σμαραγδή, Μίνως Μάτσας, Δημήτρη Καταλειφός, Λουκία Μιχαλοπούλου, Μιχάλης Πανάδης,


Τι κρύβουν οι κατακόμβες στο Παρίσι. Η απαγορευμένη νεκροπολιτεία στα έγκατα της γαλλικής πρωτεύουσας και η απόκοσμη διακόσμηση με κρανία. Πως δημιουργήθηκε... | Ρωμιοί της Πόλης\nΤι κρύβουν οι κατακόμβες στο Παρίσι. Η απαγορευμένη νεκροπολιτεία στα έγκατα της γαλλικής πρωτεύουσας και η απόκοσμη διακόσμηση με κρανία. Πως δημιουργήθηκε…\nΤο Παρίσι είναι παγκοσμίως γνωστό ως η «πόλη του φωτός και του έρωτα». Οι Παριζιάνοι συνηθίζουν να το αποκαλούν και «πόλη-γραβιέρα». Ο λόγος είναι ότι, όπως λένε, έχει χτιστεί σε έδαφος γεμάτο τρύπες. Στο υπέδαφος της γαλλικής πρωτεύουσας εκτείνεται σιωπηρά μία νεκρή πολιτεία. Οι παριζιάνικες κατακόμβες είναι ένα δίκτυο από σπήλαια, παλιά λατομεία και σήραγγες, τα τοιχώματα των οποίων είναι επενδυμένα με ανθρώπινα οστά….\nΈνα κομμάτι των στοών έχει μετατραπεί σε μουσειακό χώρο και είναι ανοιχτό στο κοινό. Ωστόσο, στο μεγαλύτερο μέρος τους η είσοδος είναι αυστηρά απαγορευμένη. Δεν είναι λίγες βέβαια οι περιπτώσεις ανθρώπων που αγνοούν τις προειδοποιητικές ταμπέλες και σπεύδουν να εξερευνήσουν τις σκοτεινές στοές. Σε συγκεκριμένα σημεία υπάρχουν μέχρι και υπόγειες πισίνες γεμάτες νερό: δέλεαρ για τους χειμερινούς κολυμβητές και τους λάτρεις της περιπέτειας….\nΙδιαίτερα τους καλοκαιρινούς μήνες, ο αριθμός των παράνομων περιηγητών αυξάνεται ραγδαία. Η εξερεύνηση των δροσερών υπόγειων διαδρόμων φαντάζει ιδανική δραστηριότητα για να ξεφύγει κανείς από την αποπνικτική ατμόσφαιρα και τη ρουτίνα της μεγαλούπολης. Αυτό έχει ως αποτέλεσμα, πολλοί κατά καιρούς να χάνονται. Τον Ιούνιο του 2017 δύο έφηβοι περιπλανούνταν επί τρεις ημέρες στις κατακόμβες αναζητώντας την έξοδο. Τελικά τους εντόπισαν εκπαιδευμένα σκυλιά της αστυνομίας και αφού οι αρχές τους έβγαλαν στην επιφάνεια, διακομίστηκαν στο νοσοκομείο με συμπτώματα υποθερμίας….\nΠώς δημιουργήθηκαν Οι κατακόμβες του Παρισιού έχουν τις ρίζες τους στα ρωμαϊκά λατομεία ασβεστόλιθου που βρίσκονταν στα περίχωρα της πόλης. Χάρη στην αφθονία του φυσικού αυτού πόρου, μπήκαν τα θεμέλια του Παρισιού και η πόλη γνώρισε ραγδαία ανάπτυξη. Η εξορυκτική δραστηριότητα συνεχιζόταν με αμείωτους ρυθμούς για πολλούς αιώνες. Μόλις στα τέλη του 1700, τα λατομεία σταμάτησαν οριστικά τη λειτουργία τους. Ήταν η εποχή που τα νεκροταφεία της γαλλικής πρωτεύουσας είχαν γεμίσει ασφυκτικά και οι Παριζιάνοι χρειάζονταν νέους χώρους να θάβουν τους νεκρούς τους. Το πρόβλημα είχε πάρει τεράστια έκταση καθώς οι πρόχειρες ταφές και τα μισοθαμμένα πτώματα είχαν ως αποτέλεσμα τη διασπορά μίας αποπνικτικής δυσοσμίας σε ολόκληρη την πόλη. Ωστόσο, η πρόθεση του παλατιού να μετατοπίσει το νεκροταφείο εκτός πόλεως ερχόταν σε σύγκρουση με την Εκκλησία. Το γεγονός που ανάγκασε τον βασιλιά Λουδοβίκο να πάρει δραστικές αποφάσεις ήταν μία δυνατή πολυήμερη μπόρα την άνοιξη του 1780. Το μεγάλο νεκροταφείο της πόλης πλημμύρισε, μέρος του εξωτερικού τείχους κατεδαφίστηκε και η κεντρική παριζιάνικη γειτονιά γέμισε με οστά και αποσυντιθέμενα πτώματα. …\nΤα οστά των νεκροταφείων του Παρισιού μεταφέρθηκαν στις κατακόμβες…\nΗ λύση που πρότεινε το παλάτι ήταν η δημιουργία υπόγειων στοών, όπου θα μεταφέρονταν όλα τα κόκκαλα από τους τάφους της πρωτεύουσας. Τα πρώην λατομεία φάνταζαν ως ο ιδανικός τόπος. Αυτή τη φορά, η Εκκλησία δεν μπορούσε να φέρει αντιρρήσεις. Έτσι, το 1786 τελέστηκε ο επίσημος αγιασμός των παριζιάνικων κατακόμβων και ξεκίνησε η μεταφορά των οστών. Μετά την Γαλλική Επανάσταση, οι νεκροί θάβονταν πια κατευθείαν στις κατακόμβες. Απόκοσμη διακόσμηση Επί έναν αιώνα, γίνονταν διαρκώς έργα και ανακαινίσεις. Έτσι, παρότι τα πρώτα χρόνια οι κατακόμβες έμοιαζαν με ένα χαοτικό οστεοφυλάκιο, σταδιακά μετατράπηκαν σε ένα εντυπωσιακό μαυσωλείο. Μέχρι το 1860, οι στοές καταλάμβαναν έκταση 300 χιλιομέτρων και η είσοδος σε αυτές ήταν ελεύθερη σε όλους τους πολίτες. Ο Louis-Étienne Héricart που είχε αναλάβει την επίβλεψη του έργου, έδωσε ιδιαίτερη βάση στη διακόσμηση. Αποφάσισε να χρησιμοποιήσει πολλά από τα κόκκαλα και τα κρανία για την επένδυση των τοίχων. Τα στοίβαξε προσεκτικά και ομοιόμορφα, ενώ με τα κρανία έφτιαξε διάφορα μοτίβα. Τα οστά στοιβάχτηκαν προσεκτικά και ομοιόμορφα στους τοίχους. Wikimedia Commons Δημιούργησε ακόμα αίθουσες όπου μεμονωμένα οστά, αλλά και ολόκληροι σκελετοί εκτίθεντο για εκπαιδευτικούς σκοπούς. Οι επιγραφές που τους συνόδευαν υποδείκνυαν τα συμπτώματα διαφόρων ιατρικών παθήσεων στα κόκκαλα. Σε άλλους διαδρόμους, η διακόσμηση περιλάμβανε θρησκευτικές επιγραφές και ρητά χαραγμένα σε πλάκες, σταυρούς και επιβλητικά έργα τέχνης. Οι κατακόμβες παρέμειναν ανοιχτές στο κοινό για σχεδόν έναν αιώνα. Το 1955, η ελεύθερη είσοδος περιορίστηκε σε ένα πολύ μικρό κομμάτι τους, το οποίο έχει διαμορφωθεί κατάλληλα ως μουσειακός χώρος. Cataphiles Η σύγχρονη ιστορία των στοών έχει σημαδευτεί από πολλά ενδιαφέροντα γεγονότα. Επί Β’ Παγκοσμίου, οι παριζιάνικες κατακόμβες μετατράπηκαν στο μυστικό αρχηγείο της Γαλλικής Αντίστασης. Ήταν ο τόπος που τον Ιούνιο του 1944 ο Συνταγματάρχης Rol-Tanguy οργάνωσε και εν συνεχεία ηγήθηκε της εξέγερσης για την απελευθέρωση του Παρισιού. Τις δεκαετίες του ’70 και του ’80 άρχισαν να αναδύονται ομάδες εξερευνητών με την ονομασία «Cataphiles». Μοναδική τους επιδίωξη η «σάρωση» κάθε γωνιάς του χαοτικού υπόγειου μαυσωλείου. Με τα χρόνια, ο όρος «cataphile» καθιερώθηκε και πλέον υπολογίζεται ότι τουλάχιστον 300 επίδοξοι ανιχνευτές εισβάλλουν στους απαγορευμένους χώρους μέσω μυστικών εισόδων. Ορισμένοι έχουν μεταφέρει μέχρι και έπιπλα, άλλοι έχουν χτίσει υπόγεια στέκια. Για τους Cataphiles, η εξερεύνηση των στοών είναι τρόπος ζωής. Wikimedia Commons Το 2004 η αστυνομία του Παρισιού ανακάλυψε έναν πλήρως εξοπλισμένο υπόγειο κινηματογράφο. Υπήρχαν καθίσματα, τραπέζια, μία μπάρα με φαγητά και ποτά, σύγχρονοι προβολείς και μία πελώρια οθόνη. Το 2015, η Airbnb κλήθηκε να πληρώσει πρόστιμο ύψους 350.000 ευρώ, λόγω μίας διαφήμισης που είχε αναρτηθεί στην πλατφόρμα που καλούσε τουρίστες να περάσουν μία νύχτα σε κατάλυμα εντός των κατακόμβων. Το 2017, ληστές που εξερευνούσαν τις στοές εντόπισαν μία μυστική κάβα και απέσπασαν κρασί συνολικής αξίας 250.000 ευρώ. Τα περιστατικά είναι αμέτρητα. Κι αυτό διότι η επαρκής περιφρούρηση των κατακόμβων είναι αδύνατη λόγω του μεγέθους τους. Το να είσαι «Cataphile» πλέον θεωρείται ως ένα είδος εξτρίμ σπορ από τους Παριζιάνος. Ωστόσο, αν δεν είσαι ντόπιος δεν ενδείκνυται να το δοκιμάσεις. Η κοινότητα των «cataphiles» έχει τη φήμη ότι είναι κλειστή, συσπειρωμένη και όχι ιδιαίτερα φιλική με τους ξένους……\nΤο μοναστήρι – φάντασμα της Μεσσηνίας. Ξεκίνησε να χτίζεται το 1887 από έναν χωρικό που έγινε ασκητής σε μια σπηλιά. Γιατί είναι εγκαταλελειμμένο (drone)…\nΝεότερο Τουρκία: Συνελήφθησαν ναύαρχοι ε.α. – Ο Ερντογάν τρέμει νέο πραξικόπημα\nΠαλαιότερο Γ. Φίλης: Ο Ερντογάν βρίσκεται σε δεινή θέση. Θα πρέπει να ετοιμαζόμαστε για κλιμάκωση της κρίσης.


20 Φεβρουαρίου 2013 . Κατηγορία: Ομιλίες\nΕργαζόμενοι, ες, νέοι και νέες, άνεργοι Συνταξιούχοι, αγρότες που συμβολικά είναι σήμερα μαζί μας Χαιρετίζουμε τις αγωνιστικές κινητοποιήσεις της αγροτιάς, σε όλη τη χώρα, ενάντια στην κυβερνητική πολιτική της αδιαλλαξίας και του αυταρχισμού, των φόρων και χαρατσιών, ενάντια στην Κοινή Αγροτική Πολιτική της ΕΕ, που οδηγούν τη μικρομεσαία αγροτιά στην καταστροφή, προκειμένου να γιγαντωθούν οι μεγάλες αγροτικές καπιταλιστικές εκμεταλλεύσεις και να προστατευτούν τα συμφέροντα όλων όσων λεηλατούν κι εκμεταλλεύονται το μόχθο της αγροτιάς. Οι δρόμοι που γέμισαν με τα τρακτέρ σφυρίζουν ότι...\nΟμιλία στο συλλαλητήριο για την Ανεργία\n24 Ιανουαρίου 2013 . Κατηγορία: Ομιλίες\nΣυναδέλφισσες, συνάδελφοι Το νέο «Σχέδιο Δράσης» που ανακοίνωσε η κυβέρνηση για να διαχειριστεί το τεράστιο πρόβλημα της ανεργίας δεν ήρθε για να δώσει λύση στους πάνω από 1 εκατομμύριο ανέργους στην χώρα μας. Αποτελεί ένα ακόμα μέσο διοχέτευσης πάμφθηνων εργατικών χεριών στους μεγάλους επιχειρηματικούς ομίλους, με εργαζόμενους χωρίς κανένα δικαίωμα, χωρίς σύμβαση, χωρίς ασφαλιστική κάλυψη. Είναι βόμβα στις εργασιακές σχέσεις, στους μισθούς και στις συλλογικές συμβάσεις. Αποτελεί τη βάση για μια κατάσταση που θέλουν να παγιωθεί, συνέχεια της Πράξης του Υπουργικού Συμβουλίου που χωρίζει...\nΠαρέμβαση στο Γενικό Συμβούλιο της ΓΣΕΕ\n18 Ιανουαρίου 2013 . Κατηγορία: Ομιλίες\nΣυνάδελφοι Η αντεργατική επίθεση συνεχίζεται, τα μέτρα δεν έχουν τελειωμό. Κανένας πλέον δεν είναι σίγουρος για το τι μισθό, σύνταξη, επίδομα θα πάρει τον επόμενο μήνα, αν θα συνεχίσει να έχει μεροκάματο. Τα βάσανα της εργατικής οικογένειας μεγαλώνουν. Παντού υπάρχει αγανάκτηση, αγωνία, απόγνωση, φόβος για το αύριο. Το μέλλον της εργατικής τάξης δεν μπορεί να είναι η φτώχεια, η ανεργία, η εξαθλίωση, η μόνιμη ανασφάλεια. Δεν μπορεί κάθε μέρα να αγκομαχάει για ένα πιάτο φαΐ, για να σωθούν τα κέρδη των μεγάλων επιχειρηματικών ομίλων. Η επίθεση στους εργαζόμενους είναι ολομέτωπη σε όλη την...\nΧαιρετισμός εκ μέρους της Ε.Γ του ΠΑΜΕ στο Συνέδριο της Ομοσπονδίας Οικοδόμων\nΕκ μέρους της Εκτελεστικής Γραμματείας του ΠΑΜΕ, των Εργατικών Κέντρων, των Ομοσπονδιών, δεκάδων σωματείων μεταφέρουμε τους αγωνιστικούς και συντροφικούς χαιρετισμούς στο συνέδριο και με μεγάλη εκτίμηση στους οικοδόμους, στους εργαζόμενους στις κατασκευές, για την πάλη τους στις γραμμές του ταξικού κινήματος, για την προσφορά τους στους εργατικούς αγώνες. Υπάρχουν ορισμένα κρίσιμα στοιχεία που χαρακτηρίζουν ένα ταξικό συνδικάτο, τη δράση του, τη συμβολή του στον γενικότερο αγώνα της εργατικής τάξης. Το παράδειγμα της Ομοσπονδίας Οικοδόμων δεν περιορίζεται στον κλάδο, αλλά επεκτείνεται...\nΟμιλία στην Συγκέντρωση 19 Δεκέμβρη στην Ομόνοια\n19 Δεκεμβρίου 2012 . Κατηγορία: Ομιλίες\nΔΕ ΜΠΟΡΟΥΜΕ - ΔΕΝ ΑΝΤΕΧΟΥΜΕ - ΔΕΝ ΕΧΟΥΜΕ να πληρώνουμε για φόρους και χαράτσια ΚΑΤΩ ΟΙ ΦΟΡΟΙ Είναι πρόκληση και κοροϊδία το να μιλάει η κυβέρνηση για ελαφρύνσεις. Η συγκυβέρνηση με το φορολογικό νομοσχέδιο, με τις προκλητικές ανατιμήσεις στη ΔΕΗ, με την κατάσταση που διαμορφώνει στην υγεία, με τα φάρμακα πού δεν πληρώνονται, με τις καθημερινές ανατιμήσεις στα είδη πρώτης ανάγκης κλιμακώνει την επίθεση σε όλα τα νοικοκυριά. Οι νέες αυξήσεις σε νοσήλια, φάρμακα, γιατρούς, σε συνδυασμό με τα χαράτσια, τις αυξήσεις στα είδη πρώτης ανάγκης και στο πετρέλαιο θέρμανσης, προαπαιτούμενα για τα...\nH σημερινή ομιλία στην απεργιακή συγκέντρωση της Αθήνας\nΚεντρική Ομιλία στη σημερινή απεργιακή συγκέντρωση του ΠΑΜΕ


syn.gr | Ομιλία του Προέδρου της Κ.Ο. του ΣΥΡΙΖΑ, Αλέξη Τσίπρα στη συζήτηση επίκαιρης ερώτησης προς τον πρωθυπουργό με θέμα: «περικοπές σε κύριες και επικουρικές συντάξεις»\n• Βεβαίως με ανάπτυξη θα βγούμε από την κρίση. Τι απ’ όλα όσα έχετε αποφασίσει ως τώρα με ανάπτυξη και μείωση της ανεργίας θα μπορέσουμε να στηρίξουμε τα ασφαλιστικά ταμεία; Τι απ’ όλα όσα έχετε αποφασίσει ως τώρα, δημιουργούν προϋποθέσεις ανάπτυξης. Μας βυθίζουν σε μια βαθιά και παρατεταμένη ύφεση.\nΌταν γυρνάμε σε συντάξεις αγοραστικής δύναμης δεκαετίας του ’60, όταν όμως τα βασικά αγαθά κατανάλωσης δεν είναι βαλκανικού επιπέδου αλλά βορειοευρωπαϊκού επιπέδου και αν πάτε σε ένα σούπερ μάρκετ θα το διαπιστώσετε, πιστεύετε, εκτιμάτε, ότι μπορεί να επιβιώσει η ελληνική κοινωνία και να επιβιώσουν οι συνταξιούχοι με τέτοιου είδους συντάξεις από εδώ και στο εξής;»\nΜιλήσατε για ανάπτυξη, μείωση της ανεργίας. Βεβαίως με ανάπτυξη θα βγούμε από την κρίση. Τι απ’ όλα όσα έχετε αποφασίσει ως τώρα με ανάπτυξη και μείωση της ανεργίας θα μπορέσουμε να στηρίξουμε τα ασφαλιστικά ταμεία; Τι απ’ όλα όσα έχετε αποφασίσει ως τώρα, δημιουργούν προϋποθέσεις ανάπτυξης. Μας βυθίζουν σε μια βαθιά και παρατεταμένη ύφεση.\nΗ δραστική μείωση μισθών 2.500.000 εργαζομένων, το 1.000.000 άνεργοι, οι μειώσεις σε κύριες και επικουρικές συντάξεις και οι νέες μειώσεις που προγραμματίζετε μέχρι τον Ιούνιο θα οδηγήσουν σε απώλεια, τουλάχιστον 6.5 δις ευρώ από τα ασφαλιστικά ταμεία κατ’ έτος. Αν σε αυτό συνυπολογίσουμε τα 8 περίπου δις από την εισφοροδιαφυγή και τα 5 δις από την μαύρη εργασία, καταλαβαίνετε ότι αποχαιρετούμε το ασφαλιστικό σύστημα. Αυτό γίνεται.


“Άνοιγμα” ..συγκυβέρνησης έκανε ο Βενιζέλος στον Σαμαρά!!! | αἰέν ἀριστεύειν\n← Η “σωστή” ενημέρωση…\nΚε Πρωθυπουργέ μην μας προκαλείτε →\n4 ἀπαντήσεις στὸ “Άνοιγμα” ..συγκυβέρνησης έκανε ο Βενιζέλος στον Σαμαρά!!!\n30 Αὐγούστου 2011, 23:43\nΞέρουν όλοι καλά ότι αν γίνουν εκλογές θα πάρουν τον πούλο γι αυτό θέλουν να συγκυβερνήσουν αλλά δε θα τους περάσει\n31 Αὐγούστου 2011, 02:46\nΘα μπορούσαμε ίσως να πειστούμε ότι οι συνεργασίες αυτές θα μας σώσουν,μια που δε μας έσωσε η καθεμιά παράταξη χωριστά,αν τα ΜΑΘΗΜΑΤΙΚΑ δεν τους διέψευδαν…\nΑλλά ένας διεφθαρμένος και ένας ακόμη διεφθαρμένος,μας κάνουν δυο διεφθαρμένους.Ένας ανίκανος και ένας ανίκανος μας κάνουν δυο.Ένας πουλημένος και ένας ακόμη, πάλι δυο μας κάνουν κ.ο.κ.\nΑΡΑ ΚΑΙ ΤΟ ΚΑΚΟ ΠΟΥ ΘΑ ΦΕΡΟΥΝ ΣΤΟΝ ΤΟΠΟ ΕΙΣ ΔΙΠλΟΥΝ ΘΑ ΕΙΝΑΙ…\n31 Αὐγούστου 2011, 03:05\nΑυτοί είναι σαν την κατάθλιψη…. πρέπει να πέσεις για να καταλάβεις τι έγινε…..\nΕυτυχώς οι κυβερνώντες συνειδητοποιούν – και φαίνεται από τις πράξεις τους – ότι η συγκυβέρνση είναι η τελευταία πράξη του δράματος τους….απλά πρέπει να παίξουν όλο το έργο….\nΟπότε δυστυχώς πρέπει να ανεχθούμε να τους παρακολουθήσουμε στο κύκνειο άσμα τους…..γιατί μόνο έτσι θα καταλάβουμε – άσχετα το προσθετικό κακό τους – ότι δεν έχουμε καμία άλλη λύση από το να τους εξαφανίσουμε….\nΟπότε θα κάνουμε λίγο υπομονή ακόμα κι αν γίνουν δύο οι ανίκανοι….δύο οι πουλημένοι…..κλπ…\nαπό την χαρά μου δεν μπορώ καν να το γράψω!!!!!!\n31 Αὐγούστου 2011, 08:46\nΚΑΠΟΥ ΟΜΩΣ ΜΟΥ ΦΑΙΝΕΤΑΙ ΟΤΙ ΓΙΝΕΤΑΙ ΕΝΑ ΜΙΚΡΟ ΛΑΘΑΚΙ.\nΣΥΓΚΑΛΥΨΗ ΘΕΛΕΤΕ ΝΑ ΠΕΙΤΕ ΚΑΙ ΣΑΣ ΞΕΦΕΥΓΕΙ ΣΕ ΣΥΓΚΥΒΕΡΝΗΣΗ!!!!


VirTool:MSIL/Injector.gen!G είναι μια απειλή κακόβουλου υπολογιστή που μπορεί να χαρακτηριστεί ως ένα Trojan λόγω σύνθεσή. Ακόμα κι αν το όνομα του παρασίτου προτείνει ότι είναι μία έγχυσης που χρησιμοποιεί Microsoft Intermediate Language να εισφέρει ένα συγκεκριμένο κώδικα στο σύστημα που θα επέτρεπε ένα κακόβουλο πρόγραμμα να τρέξει χωρίς να έχει εντοπιστεί από την ασφάλεια των προϊόντων. Κατά μία έννοια που κάνει VirTool:MSIL/Injector.gen!G, που είναι παρόμοια με ένα rootkit, διότι τεθεί το σύστημά σας χωρίς άδεια και αρχίζει να υπολογίζεται στο σύστημα του φόντου.\nΕπιπλέον, δεν υπάρχει ακριβής τρόπος για τον καθορισμό της λοίμωξης, επειδή VirTool:MSIL/Injector.gen!G δεν έχει μια διεπαφή. Όπως με τα περισσότερα από τους Τρώες, μπορείτε μόνο να χτίσετε την αναφορά σας από τη συμπεριφορά του υπολογιστή ασυνήθιστο και το γεγονός ότι υπάρχουν πολλές άγνωστες διεργασίες που τρέχουν σε σας Windows δουλειά διευθυντικό στέλεχοs. Μπορείτε να βρείτε μια πλήρη λίστα των αρχείων που σχετίζονται με Trojan, κάτω από αυτή την περιγραφή, αλλά για παράδειγμα, αν έχετε μια τέτοια επεξεργασία αρχείων ως aadrive32.exe, boonty.exe ή cc0.exe εκτελείται στη διαχείριση εργασιών σας, τότε μπορείτε να είστε σίγουροι ότι είστε μολυνθεί με VirTool:MSIL/Injector.gen!G.\nΑυτό το Trojan μπορεί να εκθέσει μια σειρά από κακόβουλη συμπεριφορά. Για το ένα, είναι σχετίζονται με ασφάλεια προγράμματα, που μπορεί να είναι ένα μέρος των απατεώνων antispyware. Όπως έχει επίσης χαρακτηριστικά ενός συστήματος κερκόπορτα, μπορούμε να συμπεράνουμε, ότι VirTool:MSIL/Injector.gen!G επιτρέπει άλλο malware να εισέλθουν στον υπολογιστή σας απαρατήρητη. Ως εκ τούτου, είναι μια σαφής απόδειξη ότι VirTool:MSIL/Injector.gen!G μπορεί να είναι επιζήμια στο σύστημά σας και για την ασφάλειά σας. Προσωπική ασφάλεια έρχεται στο προσκήνιο, λόγω Trojan συστατικών αυτών ως boonty.exe. Εξαιτίας αυτού αρχείο VirTool:MSIL/Injector.gen!G είναι γνωστό ότι είναι σε θέση να διαβάσει το ηλεκτρονικό ταχυδρομείο διευθύνσεις και τα στοιχεία τηλεφωνικού καταλόγου. Κατά συνέπεια, μπορεί να καταγράφει προσωπικά σας στοιχεία, αποθηκεύουν, και στη συνέχεια να στείλει σε τρίτους μέσω του δικτύου χωρίς να καν να το συνειδητοποιούμε.\nΠρέπει να αφαιρέσετε VirTool:MSIL/Injector.gen!G τη στιγμή που καθορίζετε τη μόλυνση. Δεδομένου ότι η αποκόλληση Trojan είναι μάλλον δύσκολο, σας συμβουλεύουμε να χρησιμοποιήσετε μια εφαρμογή ασφάλειας αξιόπιστη υπολογιστή που θα τερματίσει αυτόματα το VirTool:MSIL/Injector.gen!G, και δεν θα έχετε να ανησυχείτε για τον υπολογιστή σας ενεργεί παράξενα και πάλι.\nΚατεβάστε εργαλείο αφαίρεσηςγια να καταργήσετε VirTool:MSIL/Injector.gen!G


ΚΑΛΙΦΟΡΝΙΑ: ΠΕΝΤΕ ΟΙ ΝΕΚΡΟΙ ΚΑΙ ΤΡΑΥΜΑΤΙΣΜΕΝΑ παιδιά από τους πυροβολισμούς σε δημοτικό σχολείο – ΦΩΤΟ\nΔημοσίευση: 15-11-2017, 00:04\nΠέντε άνθρωποι σκοτώθηκαν και αρκετοί τραυματίστηκαν, μεταξύ των οποίων και παιδιά, όταν ένας ένοπλος άνοιξε πυρ σε δημοτικό σχολείο στο Ράντσο Ταχίμα στη βόρεια Καλιφόρνια.\nΟι αστυνομικοί πυροβόλησαν και σκότωσαν τον δράστη κατά τη διάρκεια ανταλλαγής πυροβολισμών που εκτυλίχθηκαν σε τουλάχιστον επτά σημεία, σύμφωνα με την εφημερίδα Record Searchlight.\nΟι πυροβολισμοί αρχικά ξέσπασαν σε ένα σπίτι και κατέληξαν στο δημοτικό σχολείο στο Ράντσο Ταχίμα κοντά στην πόλη Κόρνινγκ, μετέδωσε το τηλεοπτικό δίκτυο KCRA του Σαν Φρανσίσκο.\nΟ αναπληρωτής σερίφης της κομητείας Φιλ Τζόνστον δήλωσε πως ο δράστης ήταν οπλισμένος με ένα ημιαυτόματο τoυφέκι και δύο περίστροφα. Πρόσθεσε πως αρκετοί μαθητές μεταφέρθηκαν αεροπορικώς σε νοσοκομεία.\nΤα κίνητρα του δράστη και τα στοιχεία τουπαραμένουν άγνωστα.